qundao/data-zh-poetry huggingface dataset:
锦帐春·赠苗哥
作者：徐釚
朝代：清

秋碧堂前，笙歌缥缈。谁拥出、骑羊人小。天生成，多福慧，看江花梦了。彩毫频扫。陶縠题诗，君苗留稿。还只羡、麒麟騕袅。算将来，登凤阁，问宫袍著早。年才多少。
雨中花·当垆
作者：徐釚
朝代：清

宝马香车碾絮。沽酒踏青何处。天竺山前，六桥堤内，萧九娘家去。红槽滴沥真珠注。傍汲将人偷觑。看鸦鬓依然，风情不改，且向垆头住。
霜叶飞·冬闺，用周清真韵
作者：徐釚
朝代：清

雁声草草南楼过，齐飞群下江表。兰膏和泪咽空房，小胆添幽悄。渐哀角、霜林催晓。残星数点银蟾小。又寻到深闰，把半枕、孤眠滋味，偏来相照。凄凄远树烟迷，关山路黑，纵有游魂难到。玉箫彻夜弄新声，辗转伤怀抱。宝瑟钿蝉都弃了。怕弹别鹄离鸾调。拚得朝朝暮暮，鸳枕香消，泪痕多少。
青玉案 其一 春夜张灯饮碧桃花下
作者：徐釚
朝代：清

离魂倩女东风起。笼夜月，情无底。人面去年谁与比。暗怜小玉，重思崔护，深院愁如水。太湖石畔苔茵洗。凤胫灯寒藏树尾。只恐似他轻薄死。故烧红烛，满斟玉斝，狼藉胭脂里。
青玉案 其二 题王丹麓听松图
作者：徐釚
朝代：清

谡谡涛声耳畔过。好梦北窗吹破。弄笛弹琴惟一个。枕流漱齿，科头濯足，片石堪趺坐。高披鹤氅烟霞堕。濯濯王恭还似么。手种龙鳞今已大。拂衣元亮，挂冠弘景，招与松间卧。
青玉案·春夜张灯饮碧桃花下
作者：徐釚
朝代：清

离魂倩女东风起。笼夜月，情无底。人面去年谁与比。暗怜小玉，重思崔护，深院愁如水。太湖石畔苔茵洗。凤胫灯寒藏树尾。只恐似他轻薄死。故烧红烛，满斟玉斝，狼藉胭脂里。谡谡涛声耳畔过。好梦北窗吹破。弄笛弹琴惟一个。枕流漱齿，科头濯足，片石堪趺坐。高披鹤氅烟霞堕。濯濯王恭还似么。手种龙鳞今已大。拂衣元亮，挂冠弘景，招与松间卧。
题方邵村画青藤古坞图
作者：徐釚
朝代：清

第六桥头花正飞，云居洞口莺乱啼。晶帘如水展图画，青藤䆗窱蚴蟉垂。千曲盘拿罥石骨。会稽曾种田水月。冶湄主人复好奇，烟霞自抱龙蛇窟。十年结屋恒山巅，青羊白鹤时周旋。一朝献策挟手板，双凫忽坠西湖边。薜荔含颦山鬼啸，陶公谢客称同调。夜月弹琴玉树凉，相羊直欲凌壶峤。自言此图貌故山，松花落尽藤萝斑。龙眠妙手今周昉，细皴巨劈摹荆关。吁嗟方干旧是神仙姿，鸣珂曳组黄金墀。玉河烟树春如梦，游戏人间称画师。青藤冶湄好风格，尤喜雄谈兼岸帻。茑月松阴少闭关，柏台兰省终前席。我家南州旧草堂，兔葵燕麦俱荒凉。何当从君乞数行，竟须归种洞庭傍。
风中柳·夏日泛舟湖上
作者：徐釚
朝代：清

十里荷香，水气渐消炎暑。汎画桡、轻盈越女。柳梢晴弄，愁共眉峰语。听莲歌、藕花深处。堤上郎心，似被湖光牵住。更那堪、沙鸥几点，笛声远唱，遏夏云千缕。待归来、凤箫重谱。
风入松·旗亭小饮同檗子、亦友、方虎、雪客、古直、法乳
作者：徐釚
朝代：清

青春游侠去江东。六博场中。旗亭对酒花如雪，当垆侧、烂醉吴侬。指点绿杨蘸水，赢他紫马嘶风。伟长文笔少瑜工。燕市相逢。吹箫击筑悲歌里，谁怜惜、爨后枯桐。只有石头周顗，典衣埋骨堪从。
高阳台·西湖感旧
作者：徐釚
朝代：清

葛岭苔荒，孤山鹤去，重来漫醉觥船。屈指繁华，笙歌不似当年。酒垆依旧人何处，上裙腰、草绿堪怜。转凄然，多少坟头，石马嘶烟。踏青犹记曩时路，但柳迷花港，燕触风帘。遮莫消凝，新愁更锁眉尖。蓬莱梦短心情懒，放轻桡、且伴沤眠。莫憎嫌，刚度刘郎，又到桃边。
鹊桥仙·七夕雨过，逢冶湄令君初度，置酒庭前，遂成小词
作者：徐釚
朝代：清

流萤暗扑，红兰初吐，过雨玻瓈如洗。制成美锦傲天孙，倩乌鹊、桥边报喜。宛转西泠，巧逢仙令，歌沸采莲声里。双星今夜挽银河，吹横笛、更浇残垒。
鹧鸪天·忆故园
作者：徐釚
朝代：清

螺髻烟青乌桕红。满林霜信白蘋风。漫摇鸭嘴蛛潭侧，斜筑蜗庐笠泽东。狂欲饮，闷书空。年年旅况客愁中。几时归卧渔庄稳，分付乡心与断鸿。
鹧鸪天·西湖即事
作者：徐釚
朝代：清

似镜湖光正可怜。六桥杨柳蘸寒烟。朱楼窈窕迷芳榭，石马凄凉冷墓田。人似玉，酒如泉。朝朝携上木兰船。尽听商妇弹红泪，犹掷歌儿买笑钱。
齐天乐·暮蝉
作者：徐釚
朝代：清

疏林遥挂斜阳淡，抱叶哀吟凄楚。小着冠緌，疑披雾縠，羞学柳塘蛙鼓。螳螂休怒。看咽露餐霞，清商徐吐。庭树依依，关心似诉人间暑。小楼横连竹苑。荷香闻十里，红尘犹舞。榆荚阴浓，槐花雨糁，任尔潜栖弱羽。晚凉稍阻。想无数寒螀，谁为做主。趁炎趋热，人情浑似汝。
戚砥斋先生检书图
作者：徐銮
朝代：清

丈夫生不能校书天禄阁，枯坐一毡徒碌碌。蝇钻蠹蚀自年年，砚墨磨人放声哭。砥斋先生世守经，楹书手泽都能读。撑肠锦绣五千篇，压架琳琅三万轴。百城坐拥亦足豪，况此便便不负腹。饥来驱之出门走，疲骡偃蹇行驰逐。从此嫏嬛系梦思，校仇手自编书目。遗经自古胜籯金，差幸砚田岁不恶。吾友尘仙善继志，经史如瓶翻水熟。一门师友证渊源，两美丰凶擅谷玉。相见殚精下董帏，咿喔书声出老屋。无端鼙鼓动地来，燎原一炬谁能扑。心付昆池劫后灰，嬴政焚时无此酷。噫吁嚱！凡物有聚必有散，自古盛衰如转毂。祇今留得画图看，犹见当年富储蓄。披图展视重吁嗟，有书能读宁非福。我亦年年事远游，长剑在装笔在橐。案头册籍久飘零，断简丛残鼠生簏。悔不编成几卷书，惟对此图长局足。
与君别行赠施雪帆
作者：徐鑅庆
朝代：清

与君一别一万里，握手相看十年矣。当年射策金陵城，秋闱榜落都无名。我今憔悴困一第，对君出吻寒酸声。别来难得俱无恙，我入干戈尔烟瘴。戎马河西夜合围，客中远行愁不归。云台猛将去复去，天山云暗多旌旗。诵君新诗更凄绝，为君酌酒镫花结。君不见，人生上寿一百年，尔我能禁几回别。
九龙山晚归
作者：徐鑅庆
朝代：清

行行出翠微，一径入斜晖。黄叶有时落，白云何处飞。溪长虹晕断，稻熟蟹匡肥。欲采芙蓉晚，烟波隐钓矶。
即事
作者：徐鑅庆
朝代：清

把卷卧疏雨，雨断梦亦断。不知帘外风，吹我卷帙乱。湿云互明灭，庭柯夕阳半。屋角一带山，晴翠落几案。忽听幽鸟啼，余花掩书幔。
祖帐
作者：徐鑅庆
朝代：清

祖帐东门道，骊驹饯别筵。片云三楚树，落日五湖船。酌酒劝行客，异乡无少年。西风有归雁，好盼尺书传。
绝塞
作者：徐鑅庆
朝代：清

绝塞不辞苦，远行人未还。西风驱万马，落木满三关。猎火黄龙碛，军书青海湾。城南有思妇，肠断大刀镮。
落叶
作者：徐鑅庆
朝代：清

一夜微霜下碧林，年华荏苒暗相侵。幽衾酒醒重帘远，孤馆镫昏细雨深。身世飘零迁客路，江关摇落故园心。何须更制京蝉曲，祇恐天涯思不禁。
挽吴恭亨母联
作者：徐钟麟
朝代：清
体裁：联

有子宜著作承明，以书贾祸，自分选书侍养山中，爱日忽沉，历历难忘投杼事；视予等恩勤顾复，吾母告终，私心依母尽欢膝下，慈云又杳，哀哀愈重抚棬悲。
澧东第一楼
作者：徐钟麟
朝代：清
体裁：联

我欲凌风，把酒独怀千载上；又东至澧，出门一笑大江横。
挽张之洞联
作者：徐钧溥
朝代：清
体裁：联

笔参造化，学究天人，本经术以匡时，立一代文章风节；泽被生民，功在社稷，励忠清而尽瘁，垂千秋宇宙大名。
半野堂燕集次牧翁韵奉赠我闻居士
作者：徐锡胤
朝代：清

舞燕惊鸿见欲愁，书签笔格晚妆楼。开颜四座回银烛，咳吐千钟倒玉舟。七字诗成才举手，一声曲误又回头。佳人那得兼才子，艺苑蓬山第一流。
出塞
作者：徐锡麟
朝代：清
体裁：诗

军歌应唱大刀环，誓灭胡奴出玉关。只解沙场为国死，何须马革裹尸还。
嶅阳道中
作者：徐锦
朝代：清

山光不宜近，刻露愁太泄。护以烟树苍，窈窕态奇绝。衰云堆鸟外，稚日吐林缺。客车屡沿转，樵路通屹？。疏钟断易沈，远村明复灭。迥峰似螺旋，下有筑泉冽。人面沐晨霏，马蹄蹴冰裂。始知入山深，山外固未雪。牵萝怀美人，琼想互萦结。耸肩时一吟，唳雁共凄切。
嶅阳道中
作者：徐锦
朝代：清
体裁：古风

山光不宜近，刻露愁太泄。护以烟树苍，窈窕态奇绝。衰云堆鸟外，稚日吐林缺。客车屡沿转，樵路通屹�。疏钟断易沈，远村明复灭。迥峰似螺旋，下有筑泉冽。人面沐晨霏，马蹄蹴冰裂。始知入山深，山外固未雪。牵萝怀美人，琼想互萦结。耸肩时一吟，唳雁共凄切。
沂州望蒙阴诸山
作者：徐锦
朝代：清

好山半不名，背郭互起伏。停鞭一回望，始知山色绿。高树摇残霏，幽筠媚新沐。阳岫窜惊雉，阴崖走跂鹿。崇睇渺兰坂，陂转碍旷瞩。烟霞缭其外，不辨岩与谷。微闻溪涧声，急溜奏琴筑。安得郭熙笔，皴碧入绡幅。
章夏
作者：徐锦
朝代：清

前山凤回翔，后山龙腾踊。偪仄盘线路，俯视神一悚。路转峦西回，林霏隔溪滃。振策朔风劲，泼面寒雾重。吞日岭中裂，扶崖云四拥。欲落不落势，石骨与秋耸。匹马踏之上，全山绿俱动。轮辕走诘屈，出险可贾勇。驻辔定惊魂，罡飙吹傱傱。夕阳迫崦嵫，炊烟起遥陇。
送杨利叔孝廉之楚中
作者：徐锦
朝代：清

跃马冲寒复此晨，鹧鸪啼罢雨如尘。关山险处难行路，痛哭书中老此人。身在未孤三尺剑，檄成曾泣两河民。知君借箸征西幕，寄语嫖姚勉拊循。
题君山望江楼二首
作者：徐镇
朝代：清

君山愀隘石城拳，上有高楼插九天。到此方知身世渺，闲来小结石松缘。马驮沙障江形狭，鹅鼻洲横水势旋。一片涛声喧过处，西风又耸作诗肩。东下江声尽入楼，浪花淘尽古风流。六朝金粉豪华谢，百代英雄事业休。牧唱樵歌共惆怅，鸥家渔艇自沈浮。蒹葭经露苍苍色，宛在伊人何处求。
题君山望江楼二首·其一
作者：徐镇
朝代：清

君山愀隘石城拳，上有高楼插九天。到此方知身世渺，闲来小结石松缘。马驮沙障江形狭，鹅鼻洲横水势旋。一片涛声喧过处，西风又耸作诗肩。
题君山望江楼二首·其二
作者：徐镇
朝代：清

东下江声尽入楼，浪花淘尽古风流。六朝金粉豪华谢，百代英雄事业休。牧唱樵歌共惆怅，鸥家渔艇自沈浮。蒹葭经露苍苍色，宛在伊人何处求。
挽曾国荃联
作者：徐镇楚
朝代：清
体裁：联

湘山赞义，军旅持筹，教舆学，授戎机，爨后遇知音，一世功名公所造；壮岁枕戈，频年握节，赈饥民，慑强敌，生前隆重望，千秋勋绩我难书。
挽曾纪泽联
作者：徐镇楚
朝代：清
体裁：联

绝域喜中朝有贤使君，航海较舆图，时论远超张博望；圣主待达人以良宰辅，筹边上遗疏，勋名未竟苏黄门。
过灞桥
作者：徐镛
朝代：清
体裁：七言绝句

送尽行人过此桥，西来那得不魂销。朔风吹堕华山雪，错认飞花是柳条。
桐庐
作者：徐陶璋
朝代：清

轻帆漾微风，到郭及亭午。晷影落清波，衔云映吞吐。沙渚集渔舠，鹭鸶晒毛羽。参错缀人家，临水开牖户。楼阁见层叠，罅隙松篁补。愧无荆关笔，好景渺难谱。微体幸萧散，得未羁簪组。心胸湛虚明，俯仰忆往古。近欲访玄英，俯首拜抔土。远攀汉客星，高风邈天宇。拟将谢浮名，烟波狎柔橹。何时携双柑，春莺听花坞。
洪忠宣祠
作者：徐陶璋
朝代：清

不愁鼎镬一心坚，辩折金廷气凛然。举目动惊风黯惨，攀髯空想泪潺湲。放还北地辞羁绁，沦滴南朝被弃捐。寂寞钱塘孤庙冷，千秋有恨听啼鹃。
长林销夏
作者：徐震亨
朝代：清
体裁：七言律诗

晞发行吟日正长，桐花落尽又新篁。雨馀绝胜探林屋，风散浑疑倚石床。空翠飞来衣欲湿，绿云移处屐生香。扶筇老衲盘根坐，听到黄鹂晚更凉。
宿寒溪寺
作者：徐韦
朝代：清

积翠不成雨，凉风吹满溪。偶来山寺宿，时有野禽啼。烟听水声远，月吟松影低。黄州曾到处，鼓角夜凄凄。
宿巴东
作者：徐韦
朝代：清

独卧巴东夜，孤镫照客愁。万山青作县，六月冷如秋。峡险黄牛出，城高白帝浮。听猿多少泪，洒向大江流。
对月
作者：徐韦
朝代：清

愁心化为水，荡漾明月光。将心寄明月，堕地忽成霜。
异县
作者：徐韦
朝代：清

异县羁栖久，高楼有所思。江流残雪净，鸟没夕阳迟。摇落逢时序，艰难出鬓丝。谁云天下士，贫贱欲何之。
洛阳道中送别友人从军
作者：徐韦
朝代：清

春风匹马送孤征，杨柳飞花满洛城。斗酒纵谈天下事，宝刀高唱《少年行》。横空华岳三峰色，出塞黄河万里声。自是壮游休怨别，几人投笔请长缨。
登岳阳城楼
作者：徐韦
朝代：清

城高南极壮空冥，秋色迢遥入洞庭。九水寒浮天地白，万峰晴压郡楼青。云边鸿雁西风急，槛外鱼龙浊浪腥。知是何人明月下，独弹瑶瑟和湘灵。
阮敬斋慎斋云庄招饮桑榆别业
作者：徐鸿谟
朝代：清

沙堤曲曲柳阴凉，中有裴公绿野堂。恰好声名传第五，新诗驴背满奚囊。波影山光共一楼，西泠台榭亦清幽。披图我有飘零感，孤负青山事客游。
阮敬斋慎斋云庄招饮桑榆别业·其一
作者：徐鸿谟
朝代：清

沙堤曲曲柳阴凉，中有裴公绿野堂。恰好声名传第五，新诗驴背满奚囊。
阮敬斋慎斋云庄招饮桑榆别业·其二
作者：徐鸿谟
朝代：清

波影山光共一楼，西泠台榭亦清幽。披图我有飘零感，孤负青山事客游。
孤花
作者：德亮
朝代：清

一点出尘绿，春情仍自深。香微怜土薄，开晚少人寻。雨渍犹堪赏，风吹略不禁。翛然苔石畔，谁为表孤心。
龙泉关
作者：德亮
朝代：清

绝域龙泉限，横关鸟道开。塞云昏客路，虎气伏山隈。风土犹三晋，人烟自五台。当年频设险，因忆出群材。
净荷楼雨后即事用谢宣城郡内高斋闲坐答吕法曹韵
作者：德保
朝代：清

高楼何迢迢，雨霁云霭深。新霞媚层岚，宿烟敛乔林。四野静无喧，有客方孤吟。何以说幽独，试奏朱弦琴，邈然寄遥想，古人为知心。荷气散华沼，竹风飏清音。目送群鸟远，夕阳淡遥岑。
和白乐天浩歌行
作者：德保
朝代：清

双丸旋转无时毕，三万六千空计日。步踏陈迹如磨牛，弹指流年行望七。人生谁能满百年。怀忧千载真徒然。回思少壮驹过隙，可怜照镜非朱颜。尘踪已逝皆成故，往事茫茫不知处。举头一笑清风生，天外浮云任来去。君不见，狂澜滚滚逐爱河，几人名利没颓波。不如有酒且成醉，康庄坦步无嵯峨。净扫烦愁乐其乐，兴来聊复发长歌。亭畔喜看芳草绿，窗前爱赏春阴多。乐天长句真成达，来者谓我将如何。
宿盘山史各庄挂月山房忆近亭亡弟
作者：德保
朝代：清

吾弟方垂髫，昂藏负神力。挽弓常挽强，十五选善射。箭作饿鸱鸣，横空落健翮。对扑熊馆前，决胜标英特。出为营阃官，挺拔声赫赫。巨鼎累千钧，手扛气无苶。骈头千万人，聚观惊齰舌。至今江淮间，轶事尚传说。急流思退勇，愿作烟霞客。一朝解组归，盘谷筑幽宅。经营结数椽，茅屋依卷石。地势敞高轩，畦径天然辟。桃李杂松杉，一一皆手植。泉石惬心期，城市少足迹。高蹈不可攀，怀念徒充积。偶闻抱微疴，欲访苦无隙。惊传凶问来，伤心泪沾臆。因知造化心，清福最所啬。今我来山庄，人琴何所适。封尘有书策，挂壁留剑戟。诸子已林立，头角喜岐嶷。坟冢近舍旁，浮土尚新色。酹酒泪自倾，悲痛情无极。嗟予与近亭，连理枝同脉。孰知壮者亡，衰颓尚供职。寿夭理则那，问天天默默。
明湖泛舟
作者：德保
朝代：清

湖影茫茫漾晚秋，烟波无际碧云流。帆从水面亭边落，人在天心镜里游。千里襟怀谁共远，满城风景此全收。官閒更有登山约，遥指峰岚最上头。
春归
作者：德保
朝代：清

百计留春春亦归，东君欲别更依依。空庭夜雨醒残梦，芳草天涯怨落晖。绕树乍听莺百啭，衔泥惊见燕双飞。欲寻红紫无踪迹，花点池塘絮点衣。
寓秦对岩先生园
作者：德元
朝代：清

江接伍胥水，山围泰伯城。芳园丛木暗，细路野花明。客到溪云合，吟成春水生。名泉携汲便，日日听茶声。
月
作者：德元
朝代：清

月色浸虚窗，梧风乱湘帙。果落岭猿争，草深水萤入。爱此一轮好，相看如旧识。披衣下庭除，独傍松根立。顾影还自怜，人苦不努力。览此盈复亏，方之得与失。况我岩栖者，于中本无得。
玄墓看梅
作者：德元
朝代：清

谢却兰桡信杖藜，千峰盘磴入花畦。
晴云度影迷三径，暗水流香冷一溪。
僧寺多藏深树里，人家半在夕阳西。
登临更上朝元阁，满壁苔痕没旧题。
玄墓看梅二首
作者：德元
朝代：清

谢却兰桡信杖藜，千峰盘磴入花畦。晴云度影迷三役，暗水流香冷一溪。僧寺多藏深树里，人家半在夕阳西。登临更上朝元阁，满壁苔痕没旧题。石墙茅屋老梅丛，仄径危崖处处通。半岭人烟香雪里，下方鸡犬白云中。溪边杨柳萌新绿，谷口栅桃缀小红。还拟放舟明月夜，虎山桥北太湖东。
玄墓看梅二首·其一
作者：德元
朝代：清

谢却兰桡信杖藜，千峰盘磴入花畦。晴云度影迷三役，暗水流香冷一溪。僧寺多藏深树里，人家半在夕阳西。登临更上朝元阁，满壁苔痕没旧题。
玄墓看梅二首·其二
作者：德元
朝代：清

石墙茅屋老梅丛，仄径危崖处处通。半岭人烟香雪里，下方鸡犬白云中。溪边杨柳萌新绿，谷口栅桃缀小红。还拟放舟明月夜，虎山桥北太湖东。
胥江春暮
作者：德元
朝代：清

萧萧乡路往来频，一度看花一度新。病里无端过好景，客中又复送残春。苏台歌舞销魂梦，茂苑芳华付劫尘。只有堤边杨柳树，年年长拂渡江人。
过旧游有感
作者：德元
朝代：清

奇石尽良友，好山皆故乡。见时应下拜，去后总难忘。残日染寒翠，秋风吹古香。昔游空剩迹，尘佛闭虚堂。
送介上人别
作者：德元
朝代：清

几人称避世，羡尔独弥天。漫拟青莲作，还参黄檗禅。鹤迎过岭锡，龙护渡江船。他日蜚声在，新诗次第传。
送孟德懋
作者：德元
朝代：清

四海无家者，惟吾与使君。已怜成浪迹，岂忍复离群。驿路兼秋雨，关河隔暮云。前途逢九日，最忆孟参军。
送朱有枚之金陵
作者：德元
朝代：清

玉勒萧萧践绿芜，王孙游骑出姑苏。黯然欲别看长剑，行矣当歌击唾壶。禅室自开欢喜地，画船争渡莫愁湖。江南处处花如绮，一路春风听鹧鸪。
送杰上人归四明
作者：德元
朝代：清

天台最奇峭，不与人閒通。崖断涧千尺，石梁架虚空。群峰发云表，如涌莲花丛。鹤巢古松顶，龙吟阴涧中。招提结微翠，钟梵随溪风。花木四时变，岩谷千秋同。君将归草庐，乃在赤城东。相送出林麓，晓日初曈矇。矫首吴江头，越岭青无穷。傥或遇寒、拾，为余谢二公。
送王次令入都
作者：德元
朝代：清

青嶂一回别，黄河千里程。念君临远道，何日到神京。暮霭群鸦集，西风只雁鸣。天涯离索恨，吹入晚潮声。
送白上人还越
作者：德元
朝代：清

君将归旧隐，相送出东林。一锡几时到，千峰何处寻。云门溪路远，天竺冷泉深。若渡钱塘水，双鱼慰好音。
题沈别山园居
作者：德元
朝代：清

种树绕溪头，为园就山足。夜静月上扉，春深花履屋。幽情既满抱，采香自盈掬。主人乐偃眠，床头酒新漉。
史梦兰继室田太夫人九十大寿
作者：德友松
朝代：清
体裁：联

西母筵开，喜同献岁；北堂萱茂，庆志锡龄。
官舍积数石崱屴矹硉空灵有熊日夕吏散俯仰石侧与石既习遂得为诗
作者：德宣
朝代：清

阴阳陶乾坤，坚气余作石。孕精全介贞，嶷然标挺特。侧兹掾史庭，正彼太古色。卓尔标磊落，天然著雕饰。妙因刚健姿，作诸林壑式。穴空窥虚明，文耀晰折擘。枯藤缠老梅，时共泻瑶碧。客生几岁华，偶与石扪陟。摩挲属赏心，幽冷契休息。元化泯凋谢，不朽殊动植。却思泡幻身，失颜亦易歇。殚虑抒幽光，肆志保潜德。夫惟哲士名，终古仰圭璧。
秋日偶过西山
作者：德宣
朝代：清

几日酒樽满，不知秋已深。出门随雁影，巉壁气萧森。远水明孤棹，寒烟接断林。忽惊霜际月，樵径散微阴。
七夕
作者：德容
朝代：清

玉露金风报素秋，穿针楼上独含愁。双星何事今宵会，遗我庭前月一钩。织女牵牛送夕阳，临看不觉鹊桥长。最伤今夜离愁曲，遥对天涯愈断肠。
七夕二首·其一
作者：德容
朝代：清
体裁：七言绝句

玉露金风报素秋，穿针楼上独含愁。双星何事今宵会，遗我庭前月一钩。
七夕二首·其二
作者：德容
朝代：清
体裁：七言绝句

织女牵牛送夕阳，临看不觉鹊桥长。最伤今夜离愁曲，遥对天涯愈断肠。
对良人小像泣感
作者：德容
朝代：清
体裁：七言绝句

对影依稀恍若君，欲言不语况殷勤。称觞举案惟形笔，赖是相逢画里人。
忆儿
作者：德容
朝代：清
体裁：七言绝句

坐忆雏儿泪满裳，天涯一望水茫茫。临行珍嘱休悬念，多识之无字几行。
忆兄
作者：德容
朝代：清
体裁：七言绝句

蛾眉愧不列须眉，未得吹篪洽古徽。况复孤舟人万里，脊令原上白云飞。
忆姊
作者：德容
朝代：清
体裁：七言绝句

姊妹花开种绣房，徐娘空复字秦郎。愧从四女祠前过，膝下而今少一行。
忆母
作者：德容
朝代：清
体裁：七言绝句

拜别慈帏一月馀，堪怜弱质远驱驰。北堂萱草今安否，但愿棠荆好护持。
惜笼中鸟自喻
作者：德容
朝代：清
体裁：七言绝句

千里朝凰唱和遥，谁怜孤鹜禁樊牢。贞心甘守笼中日，再世齐鸣共九霄。
梅花
作者：德容
朝代：清
体裁：七言绝句

蝶梦三春泪落花，风飘馀粉谢铅华。天生玉色菩提片，疏影幽窗独自夸。
泣怀四言诗
作者：德容
朝代：清
体裁：四言诗

魏里我朱，世称名德。父举孝廉，仪型南国。先慈割股，善为内则。八兄二弟，甲科连捷。犹子繁衍，勤书晨夕。父半百年，始生又贞。弱女非男，训护慰情。稍读经史，志古闺英。十五而笄，清河于归。十五遵教，姑嫜是随。操持佐馈，夙夜无违。熊罴三梦，今始一垂。绿林不靖，湖渚锋镝。囊为盗赍，牛衣相泣。良人砥志，下帷屏迹。瑶章珠赋，声动都邑。戊子之秋，幸宴《鹿鸣》。长歌远寄，郑重前盟。壬辰登第，筮仕廷评。继美释之，张先后称。丁酉维夏，泛舟来都。相敬未暖，旅魂乍苏。忽令分闱，校检群儒。维我夫子，能文有耻。秉矢公明，冰寒立志。上严功令，下畏多士。勤慎勿懈，月馀竣事。岂知同寀，贪心败类。庸违象恭，实怀狂悖。群凶飞语，如霾如彗。缇骑在门，去不及诀。五毒倍至，百喙莫雪。事若风影，罪不例律。严行示惩，西市引决。祸起党同，古今一辙。余念致命，割血流裾。九阍间隔，囚安上书。七人同尽，遑辩真虚。家产寥寥，鸡犬尽没。桑榆老亲，亦旦暮活。相逐边塞，念此神夺。求荣反辱，遂付剃发。绣衣永诀，袈裟相接。拔幽报存，叩金经力。嗟乎薄命，家乡万里。身独羁囚，饥寒泣涕。南望白云，泪零待徙。不如鸟雀，去来迤逦。我思刑书，国之钺斧。虚实按情，轻重有故。雷霆振声，顷刻雨露。同罪诸臣，悉蒙恩宥。嗟我所天，先受刑苦。圣人刑法，万世则祖。雷不崇朝，岂忍终怒。用法有律，手足仍措。皇皇百执，矫矫直臣。一夫不获，亦疾于心。有此沈冤，充耳不闻。折槛回天，祐我后昆。夫纵有罪，死即平允。老亲梵独，周文所悯。茫茫寒北，坎坎艰屯。行同飘蓬，到亦颠殒。枯穷至此，死之安忍。
秋色有感
作者：德容
朝代：清
体裁：古风

征帆湿泪带秋风，客路愁思旅况同。无限忆君传织锦，有情长寄白云空。昨别离魂不觉愁，钟催残月忆悲秋。思君空馆应无语，南望多情似水流。
茉莉花
作者：德容
朝代：清
体裁：七言绝句

冰姿玉骨净尘烟，南国携来种自妍。花史高名空第一，只今谁识藐姑仙。
题自画山水
作者：德敏
朝代：清

好山久不见，如与故人违。追写清宵梦，深扃破板扉。意随流水远，神逐白云飞。此地宜居我，沙头添钓矶。
乃奇禅师约同臞庵先过楚禅即事
作者：德新
朝代：清

几竿修竹一泓池，陇畔柴扉片石支。有客未来茶已熟，閒将蕉叶写新诗。
初秋
作者：德日
朝代：清

萧然一叶下梧桐，初觉凉生小阁风。暑气潜消人意爽，卧看新月到帘栊。凉夜西风枕簟清，钟声送月傍柴荆。寒蛩也识秋光到，砌下窗前处处鸣。轻烟冷露染衣寒，无数流萤绕画栏。睡起悄然时怅望，秋声一片在林端。
初秋·其一
作者：德日
朝代：清

萧然一叶下梧桐，初觉凉生小阁风。暑气潜消人意爽，卧看新月到帘栊。
初秋·其三
作者：德日
朝代：清

轻烟冷露染衣寒，无数流萤绕画栏。睡起悄然时怅望，秋声一片在林端。
初秋·其二
作者：德日
朝代：清

凉夜西风枕簟清，钟声送月傍柴荆。寒蛩也识秋光到，砌下窗前处处鸣。
咏新柳
作者：德日
朝代：清

嫩软新枝不受肥，小蛮醉舞比腰围。欲舒青眼情难寄，但说蛾眉事总非。纤巧莺梭轻拂缕，翩翻燕剪欲裁衣。随风婀娜春无限，销尽吟魂好句稀。
新燕
作者：德日
朝代：清

穿径衔泥漾好春，翩翩斗舞羽毛新。暖风吹入昭阳殿，妒煞轻盈赵美人。
暮春苦雨即事
作者：德日
朝代：清

年来惟有感伤多，九十春光总浪过。镜里容颜空自老，梦中诗句为谁哦。飞花满院销银蜡，细雨空帘锁黛蛾。可惜繁华零落尽，香残酒冷奈愁何。
月下梅影
作者：德日
朝代：清

轻笼淡月异浓妆，欲赋惭无白雪香。却到夜深人静后，一枝移向碧纱窗。
梦醒闻雁却忆女弟
作者：德日
朝代：清

依稀莲步梦中来，忽听孤鸿意自哀。尔来失群予忆妹，烦君寄泪到妆台。
茉莉
作者：德日
朝代：清

一笑风前尽吐香，摘来几朵倍芬芳。琼姿馥馥羞珠翠，留与婵娟助晚妆。
闻邻女哭声
作者：德日
朝代：清

閒看征雁立花阴，处处西风落叶惊。我为相思肠欲断，不堪又听断肠声。
雨中新柳
作者：德日
朝代：清

深黄浅绿雨中新，才倚雕栏更损神。翠色最宜侵少妇，柔条未可赠离人。衣沾清泪时时湿，眉染浓烟故故颦。无力舞风飞更歇，由来腰细不胜春。
雨窗有感
作者：德日
朝代：清

梨花零落事堪悲，诉与孤窗夜雨知。静坐几回怜命薄，颦蛾正是断肠时。
探梅
作者：德晖
朝代：清

老恋绳床懒出村，偶携筇杖破苔痕。到来晴雪迷岩谷，卧入寒云冷梦魂。目既成馀唯有笑，心当醉处欲忘言。一瓢此际真堪挂，拟剪茅茨覆筚门。
探梅
作者：德晖
朝代：清
体裁：七言律诗

老恋绳床懒出村，偶携筇杖破苔痕。到来晴雪迷岩谷，卧入寒云冷梦魂。目既成馀唯有笑，心当醉处欲忘言。一瓢此际真堪挂，拟剪茅茨覆荜门。
中秋无月
作者：德普
朝代：清

谁道秋云薄，中宵掩桂轮。姮娥开镜懒，愁杀倚楼人。
秋夜
作者：德普
朝代：清

病叶萧萧下，閒门扫更封。虚窗衔落月，残梦带疏钟。咽露蛩吟砌，巢云鹤在松。隔江秋色晚，相忆有芙蓉。
良乡道中
作者：德普
朝代：清

桑乾晓渡水东流，揽辔平生好远游。塔映遥红撑落日，山添空翠入残秋。张华宅畔书签冷，乐毅坟边藓碣留。茅舍当垆能唤客，金貂买醉不须愁。
途中作
作者：德普
朝代：清

目尽盘山树，天边雁数行。客心愁岁暮，风雪过渔阳。
题唐子畏匡山读书图
作者：德普
朝代：清

有客示我匡山图，万山深处人读书。丹青满眼生气逼，谁画此者唐六如。曾闻兹山秀岩壑，襟带江湖控衡霍。长林绝地生风霆，飞瀑垂天挂帘箔。谷窿云蓊相吐吞，藤萝为屋松为门。青冥无梯势突兀，探幽到此心神昏。五老峰高人绝迹，三峡桥危心胆裂。閒招白鹤瞰神龙，深涧疑存太古雪。咏茅选胜构书堂，牙签玉轴纷琳琅。无人唤起李太白，惜哉头白方徜徉。披图谛玩经营意，惨淡霜毫无董巨。平生剩有山水情，颇爱读书无此处。
秋夜闻蛩
作者：德月
朝代：清

蛩音唧唧最关情，无限秋光映画屏。银烛高烧更漏永，不堪听处总成吟。
送花女兄
作者：德月
朝代：清

遥想娉婷态，晓妆梳裹鲜。玉英三四朵，送缀绿云边。
雨夜梦与冰心女兄话旧醒来拈韵
作者：德月
朝代：清

孤窗閒卧不胜愁，梦逐娇痴旧地游。绣阁牵衣欣聚首，妆台倚膝倩梳头。惊魂夜半萧疏雨，分袂更残寂寞楼。枕上伤心无数泪，晚来宁忍一舒眸。
香奁和姊氏韵
作者：德月
朝代：清

无聊月下独焚香，暑气微消渐觉凉。徙倚花前频怅望，何时重见玉人妆。小院凉生落叶风，天街玉露湿花浓。怀君泪笔难题句，瘦减腰围总病中。梦里相逢泪似波，云烟共涤对君多。秋声惊起愁人恨，怅望遥天横玉河。携愁带病强吟哦，自恨红颜薄命多。一夜诗成无数泪，从今休想对君歌。多病伤神力不支，一弯新月照愁思。昨宵魂梦牵衫袖，拈韵依稀赋别诗。新诗赋就更添妆，散步回廊转画堂。多病慈亲欣执手，愁中对月且流觞。凋零门户不成家，骨肉相看空自嗟。愁到夜深浑欲寐，杜鹃啼破绿窗纱。镜中小影岂无双，琴鹤看来祇自芳。镇日陶情诗共酒，雀屏无意选东床。
香奁和姊氏韵·其一
作者：德月
朝代：清

无聊月下独焚香，暑气微消渐觉凉。徙倚花前频怅望，何时重见玉人妆。
香奁和姊氏韵·其七
作者：德月
朝代：清

贪看新月不成眠，仿佛清宵对玉娟。诗思君家推绝调，吟成白雪却非盐。
香奁和姊氏韵·其三
作者：德月
朝代：清

小阁閒凭远绪生，香茶独啜不胜清。遥思月下吹箫态，料对乘龙跨凤人。
香奁和姊氏韵·其三
作者：德月
朝代：清

小阁閒凭远绪生，香茶独啜不胜清。遥思月下吹箫态，料对乘龙跨凤人。贪看新月不成眠，仿佛清宵对玉娟。诗思君家推绝调，吟成白雪却非盐。
香奁和姊氏韵·其九
作者：德月
朝代：清

凋零门户不成家，骨肉相看空自嗟。愁到夜深浑欲寐，杜鹃啼破绿窗纱。
香奁和姊氏韵·其二
作者：德月
朝代：清

小院凉生落叶风，天街玉露湿花浓。怀君泪笔难题句，瘦减腰围总病中。
香奁和姊氏韵·其五
作者：德月
朝代：清

携愁带病强吟哦，自恨红颜薄命多。一夜诗成无数泪，从今休想对君歌。
香奁和姊氏韵·其八
作者：德月
朝代：清

新诗赋就更添妆，散步回廊转画堂。多病慈亲欣执手，愁中对月且流觞。
香奁和姊氏韵·其六
作者：德月
朝代：清

多病伤神力不支，一弯新月照愁思。昨宵魂梦牵衫袖，拈韵依稀赋别诗。
香奁和姊氏韵·其十
作者：德月
朝代：清

镜中小影岂无双，琴鹤看来祇自芳。镇日陶情诗共酒，雀屏无意选东床。
香奁和姊氏韵·其四
作者：德月
朝代：清

梦里相逢泪似波，云烟共涤对君多。秋声惊起愁人恨，怅望遥天横玉河。
别孙雪棹
作者：德溥
朝代：清

匆匆判袂各天涯，君返龙城我骥沙。料得湖园春尚在，小红开到米囊花。
望庐山
作者：德溥
朝代：清

楚山秋霁后，突兀望匡庐。瀑布云开处，香炉雨过初。双溪才咫尺，五老在空虚。欲问远公迹，苍茫指点馀。
送汪卜三归淮南
作者：德溥
朝代：清

喜色眉端见，知君赋曰归。几回萦别绪，无计挽征衣。楚雨片帆下，淮烟一雁飞。何时重舣艇，还款老僧扉。
黄山慈光寺
作者：德溥
朝代：清

群峰围拱妙莲台，鸟道云梯十里来。山径曲随云脚转，寺门高压树头开。游人蜡屐攀初倦，佛子蒲团定已回。一笑相逢同领会，三生石上不须猜。
挽彭玉麟联
作者：德罄
朝代：清
体裁：联

天生名世佐中兴，圣眷方隆，岳水长流明月印；帝许贤劳娱晚景，哲人已往，浙江齐恸大星沉。
黔山
作者：德诚
朝代：清

天地英灵幻奇谲，浑沦元气相抟结。郁积既散成风雷，无所发舒倍蓬勃。凝鍊又久难为容，因之平地涌屹？。名山巨镇遍天下，巀嶪峥嵘难指说。但惜见者无二三，今至黔中聊补缺。峻岭崇山千万重，不断巑岏真峭绝。大者不测几何寻，森森直上插天阙。小山以及培塿卑，接连亦若儿孙列。有时排次如弟兄，有时重沓如补缀。有时巧极呈玲珑，有时怒出形突兀。独立或无朋俦随，对峙或犹夫妇别。鸟飞兽骇蛇蜿蜒，虎伏龙蹲人挺杰。互路弥漫云气蒸，频朝断续流泉咽。斩齐绝壁谁攀跻，空嵌悬磬神施设。中有仙人辟洞天，抑教魑魅藏窟穴。擘险当年倩六丁，虽开鸟道难通辙。往来行旅叹艰辛，一入三危愁辔折。万丈崖高陡涧临，危桥半圯欲摧裂。石梯苔磴脚不牢，握索引藤弥竭蹶。飞崖欲堕压头低，乱石将崩著足滑。莫以痛哭嗤退翁，到此谁能免癯惙。要须兢业慎前途，纵教万仞终超越。傥轻险道骋驰驱，焉保生平不蹉跌。
黔山
作者：德诚
朝代：清
体裁：古风

天地英灵幻奇谲，浑沦元气相抟结。郁积既散成风雷，无所发舒倍蓬勃。凝鍊又久难为容，因之平地涌屹𡾐。名山巨镇遍天下，巀嶪峥嵘难指说。但惜见者无二三，今至黔中聊补缺。峻岭崇山千万重，不断巑岏真峭绝。大者不测几何寻，森森直上插天阙。小山以及培塿卑，接连亦若儿孙列。有时排次如弟兄，有时重沓如补缀。有时巧极呈玲珑，有时怒出形突兀。独立或无朋俦随，对峙或犹夫妇别。鸟飞兽骇蛇蜿蜒，虎伏龙蹲人挺杰。互路弥漫云气蒸，频朝断续流泉咽。斩齐绝壁谁攀跻，空嵌悬磬神施设。中有仙人辟洞天，抑教魑魅藏窟穴。擘险当年倩六丁，虽开鸟道难通辙。往来行旅叹艰辛，一入三危愁辔折。万丈崖高陡涧临，危桥半圯欲摧裂。石梯苔磴脚不牢，握索引藤弥竭蹶。飞崖欲堕压头低，乱石将崩著足滑。莫以痛哭嗤退翁，到此谁能免癯惙。要须兢业慎前途，纵教万仞终超越。傥轻险道骋驰驱，焉保生平不蹉跌。
当湖文园闻已填茂草慰外君
作者：德隐
朝代：清

遥望残阳落故墟，更传烽火遍州闾。绿沈渭亩临溪竹，香散文园满架书。钓艇苍茫浮少伯，琴台寂寞忆相如。多君腹笥依然在，词赋翩翩好似初。
春日泣怀先慈
作者：德隐
朝代：清

兰闺仪范廿年馀，德耀神葩玉不如。坐帐每教吟五字，遗奁亲自绘双鱼。最怜辛苦怀兰佩，犹忆提携载鹿车。风木有情肠欲断，梦中空自学牵裾。
皆令黄夫人过寓山闺即事
作者：德隐
朝代：清

吟得新诗子夜残，银釭点点照花栏。须臾小婢来相报，深竹乌啼月满滩。
初夏登楼有怀
作者：德龄
朝代：清

雪尽河湟水漫流，绿杨枝外有高楼。欲为登眺消长昼，却对云山动旅愁。通德门依天北极，护羌人在海西头。一家兄弟三年别，偏倚长风忆少游。
大通河
作者：德龄
朝代：清

山断得平路，摇鞭渡大通。千峰晴入画，一水澹涵空。狐兔营深窟，鹰鹯识顺风。惭无绥远略，观猎赋徒工。
春夜禁中闻雁
作者：德龄
朝代：清

又到东风送雁时，凤楼弦月挂罘罳。直庐人静闻长唳，白发红镫坐咏诗。早鸿声里忆岩楼，曲涧春流满稻畦。倦翼过时堪小憩，水清沙白草堂西。
春夜禁中闻雁·其一
作者：德龄
朝代：清

又到东风送雁时，凤楼弦月挂罘罳。直庐人静闻长唳，白发红镫坐咏诗。
春夜禁中闻雁·其二
作者：德龄
朝代：清

早鸿声里忆岩楼，曲涧春流满稻畦。倦翼过时堪小憩，水清沙白草堂西。
和天台雅集韵
作者：心中
朝代：清

年来观道礼三宾，清梦神游法界频。今识仙源浑不远，传将铁笔尽钩银。南池旌旆建高秋，又看移来豫北留。昨日大伾山下过，恩光先被鹫峰头。玳筵珠履客争归，公暇朝衫换氅衣。从此安昌成朗苑，衙斋花轴又增辉。家住桐庐水石寰，随亲游幕未南还。髫龄失怙伤孤露，十载跏趺洛下山。学和阳春逸兴遥，吟馀花雨霎风飘。瑶池未许莲池汇，何处慈航度法桥。棠荫淇源故老知，王公路柳系人思。而今绣斧清霜肃，正是绳徽式谷时。
和天台雅集韵·其一
作者：心中
朝代：清

年来观道礼三宾，清梦神游法界频。今识仙源浑不远，传将铁笔尽钩银。
和天台雅集韵·其三
作者：心中
朝代：清

玳筵珠履客争归，公暇朝衫换氅衣。从此安昌成朗苑，衙斋花轴又增辉。
和天台雅集韵·其二
作者：心中
朝代：清

南池旌旆建高秋，又看移来豫北留。昨日大伾山下过，恩光先被鹫峰头。
和天台雅集韵·其五
作者：心中
朝代：清

学和阳春逸兴遥，吟馀花雨霎风飘。瑶池未许莲池汇，何处慈航度法桥。
和天台雅集韵·其六
作者：心中
朝代：清

棠荫淇源故老知，王公路柳系人思。而今绣斧清霜肃，正是绳徽式谷时。
和天台雅集韵·其四
作者：心中
朝代：清

家住桐庐水石寰，随亲游幕未南还。髫龄失怙伤孤露，十载跏趺洛下山。
挽韦痴珠联
作者：心印和尚
朝代：清
体裁：联

梓乡极目黯飞云，即当病榻弥留，犹自伤心南望；莲社晚年稀旧雨，方谓高斋密迩，何期撒手西归。
挽曾国藩联
作者：志和
朝代：清
体裁：联

簪毫游虎观，振臂息鲸涛，文治武功，燕许汾淮齐俯首；星月黯湘潭，风云惨江树，畏威怀德，蛮夷华夏共倾心。
同人社集以春郊盘马命题为赋是篇
作者：忠廉
朝代：清
体裁：七言律诗

一鞭得意趁春晴，骥足腾骧出凤城。芳草路随新碧转，落花香踏软红轻。风旋势恰弯弓合，雪尽途将纵辔行。欲试骅骝开道远，曲尘十里柳烟横。
同人社集以春郊盘马命题为赋是篇
作者：忠廉
朝代：清

一鞭得意趁春晴，骥足腾骧出凤城。芳草路随新碧转，落花香踏软红轻。风旋势恰弯弓合，雪尽途将纵辔行。欲试骅骝开道远，麴尘十里柳烟横。
自遣
作者：忠满
朝代：清
体裁：五言律诗

敢谓一官误，升沈任所之。觻紑箑不得，无事起常迟。浊酒醒残梦，秋花补破篱。閒临乞米帖，相对亦忘饥。
自遣
作者：忠满
朝代：清

敢谓一官误，升沈任所之觻紑箑不得，无事起常迟。浊酒醒残梦，秋花补破篱。閒临乞米帖。相对亦忘饥。
武林旅中汪昆厓金支皇汪苍舒程奕先江海澜汪子四诸子过访
作者：怀应聘
朝代：清
体裁：古风

西泠山水窟，烟云饶恢奇。翠羽巢芳林，紫萍涨华池。轩车过兰坂，飞盖相追驰。广坐集群贤，染翰抒丽辞。既笑枚皋拙，或悲相如迟。顾念旅游子，被褐怀所知。慷慨成篇章，河梁有馀思。徒蒙和氏盼，愧之连城姿。谢去不复顾，闻问安可期。
同万年少黄心甫晚集湖上
作者：怀应骋
朝代：清

山色入高楼，寒云隔树流。雨来松榻黯，风动薜衣浮。瓦缶传秋醴，铜壶急夜筹。蛩声杂垆响，偏共到床头。
七夕
作者：思柏
朝代：清

渺渺天河风浪多，一年一会尚蹉跎。人间更有黄泉别，鹊去桥空可奈何。
新秋
作者：思柏
朝代：清

气爽凉初至，更阑暑渐清。秋窗闻雁早，梧叶随风轻。野静蛩相语，天高月自明。烦蒸从此涤，披卷惬幽情。
松亭药根两上人集桐柏轩用襄阳游景空寺韵
作者：性仁
朝代：清

犬吠秋阴夕，细听人扣关。雨驱残暑去，秋放小庭闲。诗思碧梧外，客怀红蓼閒。荒厨有烟火，煮茗话空山。
渔父图
作者：性休
朝代：清
体裁：七言绝句

东西南北任遨游，万里长江一叶舟。梦里不知身是客，醒来大地忽新秋。
喜汤秀谷自鄱阳归
作者：性恬
朝代：清

知交共喜故人回，都为寒暄慰问来。小阁梧桐依旧绿，野塘菡萏未全开。平章花鸟增诗稿，消受云山费酒杯。明月悄然生树杪，一天风露净无埃。
寄刘石池
作者：性慧
朝代：清

碧水情千里，青山隔万重。故人栖隐地，遥忆白云封。雪后应锄药，春来好课农。相思托明月，常照汉阳峰。
送佛镫上人之南海
作者：性慧
朝代：清

自携瓶钵去，万里涉川程。雪岸依帆转，春潮破浪行。岭云寒殿影，海气湿钟声。遍礼名山后，应知世念轻。
看瀑
作者：性本
朝代：清

山桥独立竟忘归，贪看悬厓瀑布飞。苍翠重重得刹隐，轻风送出磬声微。
夜坐
作者：性琮
朝代：清
体裁：五言绝句

新凉微月上，杂坐小庭前。莫更烧明烛，飞蛾绝可怜。
和韵留别
作者：性道人
朝代：清

易水兴歌泪欲弹，孤舟残烛梦阑珊。篷窗寥落凭谁慰，歧路萧条强自宽。碧草寒烟江上画，野蔬村酒客中餐。更怜此夜溪前月，愁杀离人不忍看。
寄怀洛仙
作者：性道人
朝代：清

萧骚越客独淹留，汗漫西风柳岸秋。安得东风解我意，好吹此恨到扬州。
将归江南次答邓孝威
作者：性道人
朝代：清

扬袂狂歌《归去来》，五湖烟月冷苏台。遥怜竹屋分题处，花落重门草似苔。懒向人间道可怜，古来倾国尽婵娟。花飞不煮胡麻饭，静里閒参柏子禅。野草菰蒲一径通，短篷江上趁春风。乱鸦惊起投巢去，人在遥林落照中。几许关心总不平，飘然湖海托馀生。閒云好伴孤帆去，祖道何人唱《渭城》。
将归江南次答邓孝威·其一
作者：性道人
朝代：清

扬袂狂歌《归去来》，五湖烟月冷苏台。遥怜竹屋分题处，花落重门草似苔。
将归江南次答邓孝威·其三
作者：性道人
朝代：清

野草菰蒲一径通，短篷江上趁春风。乱鸦惊起投巢去，人在遥林落照中。
将归江南次答邓孝威·其二
作者：性道人
朝代：清

懒向人间道可怜，古来倾国尽婵娟。花飞不煮胡麻饭，静里閒参柏子禅。
将归江南次答邓孝威·其四
作者：性道人
朝代：清

几许关心总不平，飘然湖海托馀生。閒云好伴孤帆去，祖道何人唱《渭城》。
春居
作者：性道人
朝代：清

小榻参差竹影斜，衡门芳草锁烟霞。棱铮傲骨诗为友，淡泊禅心画作家。暖日不须来燕子，春风争肯逐桃花。凭阑细雨潇潇夜，慷慨悲歌抚镆铘。
清明感怀
作者：性道人
朝代：清

积润侵阶碧草生，杏花寒食半阴晴。一帘细雨迷归燕，几日东风度老莺。泪眼看花如有恨，旅怀中酒似多情。何时十亩偕贤侣，箕踞空山啸月明。
留别吴蕊仙
作者：性道人
朝代：清

一身飘泊御风游，岭上閒云水上鸥。锦字怕随江雁断，诗魂还逐晓莺流。野塘孤棹黄花晚，香谷寒窗杂树秋。只恐重来仙路迥，烟迷露阻武陵舟。
秋夜感怀
作者：性道人
朝代：清

风凄霜重叶初稀，孤客无家雁亦归。往事易悲休记省，壮心难遂且忘机。深秋小院人愁坐，澹月疏林鸟乱飞。远戍城高残角冷，砧声处处理寒衣。
秋怀
作者：性道人
朝代：清

朔风哀角起孤城，强就东篱对菊英。侠气驱愁存傲骨，诗怀借酒出奇兵。碧云黄叶清秋色，蒲枕青镫旅馆情。敝葛何堪当此际，新凉渐向永宵生。
赠冒巢民
作者：性道人
朝代：清

天涯浪迹几年春，此日何期青眼频。赠药为怜司马病，解衣应念少陵贫。惭非骏骨逢知己，羞把蛾眉奉路人。听雨不堪孤馆夜，感今追昔倍沾巾。
赠苏贞仙
作者：性道人
朝代：清

一架蔷薇满袖香，同行谁不羡红妆。平生最爱清幽事，肯惜凌波绕曲廊。
赠范洛仙
作者：性道人
朝代：清

黯淡销魂独倚楼，登山临水又逢秋。檐前垂柳丝千尺，只系柔肠不系舟。
南西门外即目
作者：恒仁
朝代：清

澄潭初月影微微，雨过凉生透葛衣。十里乱蝉风两岸，藕花香送钓船归。
和韩秋怀诗
作者：恒仁
朝代：清

驱车车郊道，黍稷何薿薿。秋来风雨时，款达方靡已。岁功虽未收，农欢已在耳。停骖暂借问，野老见客起。夏旱萦圣心，殷忧禹汤似。郊野得沛泽，至诚良可恃。行观晚稼登，玉粒走万轨。饥岁逢有秋，岂独农人喜。庭草秋始芽，未霜旋复悴。幸逃耘锄厄，托根雨露地。沾润既已渥，怒生颇自恣。易发还先萎，常理岂有异。人生无百年，不朽以为贵。于耳绝丝簧，在目无韶曼。病喜苏秋风，归非恋菰饭。閒居二十载，未负平生愿。爱此清商候，不作萧瑟欢。饮酒爵止三，观书卷盈万。幽事自可娱，至乐将谁献。优哉复游哉，无求亦无怨。我心一何洁，清冷如冬凌。我足亦何蹇，痴钝如寒蝇。洁既污莫合，蹇亦捷所憎。田园聊自息，攀林坐石棱。鸟倦常依树，鱼潜不窥罾。杜门不复出，清时养无能。白云映空流，独鹤带露警。候变知节逝，漏长识夜永。乘兴自斟酌，酒酣气益猛。防身有长剑，利物乏修绠。清秋信可乐，丰岁窃独幸。饱食终吾年，世事尽可屏。众星罗天垣，明月皎夜景。月出星敛芒，月入星吐囧。浮云从何来，凭虚忽作梗。上下恣蔽亏，东西互驰骋。我欲力排之，天高末由请。有客过我庐，论诗至日暗。趣同调自合，辨析两无憾。汉魏难仰企，梁陈敢俯瞰。卢骆矜富丽，王韦造平淡。李杜集大成，齐名匪忝滥。钱刘格稍降，流览亦许暂。韩公力最雄，奔舟不可缆。寒瘦讵为辜，轻俗宜免勘。子瞻如可作，罚之饮一甔。有子日卓立，七岁赋《高轩》。坐使父执敬，不随群儿奔。大母夙钟爱，朝夕侍笑言。称觞拜我后，戏彩舞我前。束发就家塾，发愤尝忘餐。读书满数箧，有作成一编。前年忽夭折，思之痛万千。秋风感我心，竟夕声悲酸。汝弟始扶床，是时方熟眠。纵复能成立，迟汝十一年。泛舟城东水，酒清殽复乾。十里铺镜面，清瑶映明玕。主人劝客饮，列坐鼎足团。兴酣各赋诗，一字期吟安。鸣蛙喧远岸，游鱼吹细澜。笑指能言鸭，王孙慎金丸。清游难屡得，明晨理归鞍。肃肃飞鸿羽，唧唧吟蛩声。哀音良夜发，侧耳最分明。黄葵生北牖，独抱倾阳诚。白日未及照，泠露皓已盈。商飙入庭树，铮若万甲兵。性定齐惨乐，心空忘衰荣。寄言悲愁客，勿为秋所令。中秋日以近，月色日以好。开尊招亲旧，欢赏恐不早。圆亏各有时，晴明焉常保。抚松羡后凋，攀柳知先槁。人生行乐耳，此语吾解道。
和韩秋怀诗·其一
作者：恒仁
朝代：清

驱车车郊道，黍稷何薿薿。秋来风雨时，款达方靡已。岁功虽未收，农欢已在耳。停骖暂借问，野老见客起。夏旱萦圣心，殷忧禹汤似。郊野得沛泽，至诚良可恃。行观晚稼登，玉粒走万轨。饥岁逢有秋，岂独农人喜。
和韩秋怀诗·其七
作者：恒仁
朝代：清

泛舟城东水，酒清殽复乾。十里铺镜面，清瑶映明玕。主人劝客饮，列坐鼎足团。兴酣各赋诗，一字期吟安。鸣蛙喧远岸，游鱼吹细澜。笑指能言鸭，王孙慎金丸。清游难屡得，明晨理归鞍。
和韩秋怀诗·其三
作者：恒仁
朝代：清

于耳绝丝簧，在目无韶曼。病喜苏秋风，归非恋菰饭。閒居二十载，未负平生愿。爱此清商候，不作萧瑟欢。饮酒爵止三，观书卷盈万。幽事自可娱，至乐将谁献。优哉复游哉，无求亦无怨。
和韩秋怀诗·其九
作者：恒仁
朝代：清

中秋日以近，月色日以好。开尊招亲旧，欢赏恐不早。圆亏各有时，晴明焉常保。抚松羡后凋，攀柳知先槁。人生行乐耳，此语吾解道。
和韩秋怀诗·其二
作者：恒仁
朝代：清

庭草秋始芽，未霜旋复悴。幸逃耘锄厄，托根雨露地。沾润既已渥，怒生颇自恣。易发还先萎，常理岂有异。人生无百年，不朽以为贵。
和韩秋怀诗·其五
作者：恒仁
朝代：清

白云映空流，独鹤带露警。候变知节逝，漏长识夜永。乘兴自斟酌，酒酣气益猛。防身有长剑，利物乏修绠。清秋信可乐，丰岁窃独幸。饱食终吾年，世事尽可屏。众星罗天垣，明月皎夜景。月出星敛芒，月入星吐囧。浮云从何来，凭虚忽作梗。上下恣蔽亏，东西互驰骋。我欲力排之，天高末由请。有客过我庐，论诗至日暗。趣同调自合，辨析两无憾。汉魏难仰企，梁陈敢俯瞰。卢骆矜富丽，王韦造平淡。李杜集大成，齐名匪忝滥。钱刘格稍降，流览亦许暂。韩公力最雄，奔舟不可缆。寒瘦讵为辜，轻俗宜免勘。子瞻如可作，罚之饮一甔。
和韩秋怀诗·其八
作者：恒仁
朝代：清

肃肃飞鸿羽，唧唧吟蛩声。哀音良夜发，侧耳最分明。黄葵生北牖，独抱倾阳诚。白日未及照，泠露皓已盈。商飙入庭树，铮若万甲兵。性定齐惨乐，心空忘衰荣。寄言悲愁客，勿为秋所令。
和韩秋怀诗·其六
作者：恒仁
朝代：清

有子日卓立，七岁赋《高轩》。坐使父执敬，不随群儿奔。大母夙钟爱，朝夕侍笑言。称觞拜我后，戏彩舞我前。束发就家塾，发愤尝忘餐。读书满数箧，有作成一编。前年忽夭折，思之痛万千。秋风感我心，竟夕声悲酸。汝弟始扶床，是时方熟眠。纵复能成立，迟汝十一年。
和韩秋怀诗·其四
作者：恒仁
朝代：清

我心一何洁，清冷如冬凌。我足亦何蹇，痴钝如寒蝇。洁既污莫合，蹇亦捷所憎。田园聊自息，攀林坐石棱。鸟倦常依树，鱼潜不窥罾。杜门不复出，清时养无能。
感物次薰之韵
作者：恒仁
朝代：清

幽人澹无营，拥书坐茅屋。长日不停吟，短夕犹勤读。一镫耿虚幌，载籍恣游目。未惜蜡成灰，从教烟似纛。移时微凉生，稍觉夜气扑。流萤入户飞，栖鸟依枝宿。动定虽异情，游止惬所欲。何来拂镫蛾，捐躯赴炎燠。岂欲资气焰，蹈火恐不速。吟君《感物》诗，令我三叹服。
松树峪
作者：恒仁
朝代：清

我来松树峪，疑是杏花村。沃壤春耕雨，孤峰旧闭门。当阶红药放，跃沼紫鳞翻。更想幽寻去，携筇上古原。
枯柳叹
作者：恒仁
朝代：清

闲清堂畔柳枝新，昔年长条低拂尘。夭桃秾李各斗艳，此树袅袅偏依人。岂知中路颜色改，根株半死当青春。草堂无色感杜甫，《枯梭》《病柏》同悲辛。婆娑生意几略尽，穿穴虫蚁难完神。一枝旁抽独娟好，亦有狂絮飞来频。人生宁无金城感，过情悲喜伤吾真。且把酒杯酹木本，荣枯过眼安足论。
玉泉禅院
作者：恒仁
朝代：清

道人种松罢，傍水开禅关。春风吹不到，白云相与闲。偶寻林外约，引我过前山。倚仗看奇石，徘徊殊未还。
盘泉
作者：恒仁
朝代：清

山行闻水声，时作隔林响。问人知泉名，穿云事幽访。溪中晾甲石，数丈平且敞。涓涓新溜泻，势若长川瀁。清听涤烦襟，临观聊倚杖。即事欲赋诗，佳句堕渺莽。清泉石上流，初月波中上。此景不易得，吾将夜中往。
风摧庭菊殆尽用少陵茅屋为秋风所破歌韵
作者：恒仁
朝代：清

东窗日白林鸦号，居士偃卧三间茅。有如瘦马嘶寒郊，忽惊撼屋风萧梢。波涛万顷翻檐坳，南箕簸扬不遗力。荒园草木遭戕贼，起视槐柳余空株。竹枝摧折救不得，就中芳菊可痛惜。篱边狼籍无颜色，黄花惨淡叶深黑。直疑风伯心似铁，粗豪不惜风景裂。秋深暂知阴用事，姑缓数日亦佳绝。菊本后凋乃先萎，含情欲诉无由彻。我为移植盆盎间，手汲新泉洗冻颜。置之案侧傍砚山，呜呼菊兮托根幸在幽人屋，一任户外狂飙三日足。
挽张之洞联
作者：恒龄
朝代：清
体裁：联

四十年宦海无波，银汉帆樯超世去；二百载荆防有幸，满城桃李尽公栽。
挽张之洞联
作者：恒龄
朝代：清
体裁：联

镇晋粤吴楚垂卅年，宏济艰难，顾命俨同召太保；合将相师儒为一传，若论勋业，易名不让左文襄。
堂梁
作者：恩华
朝代：清

籁寂天空漏已沈，一声清唱警尘心。林原响振孙公啸，月夜情酣渔父吟。陔下似传驱楚策，雍门犹见绕梁音。宵严旧载金吾令，听到更残韵转森。
白河
作者：恩华
朝代：清

饮马河流没马蹄，轻风吹浪听澌澌。龙沙古渡余磷火，鳞瓦前村忘鼓鼙。落日尚疑旗影动，角声凄。昔时战垒今何在，叱犊春畴雨一犁。
挽张百熙联
作者：恩禄
朝代：清
体裁：联

为学界初祖，为邮部先声，士民方荷栽培，倘令周甲重开，盛事萃玉堂，定卜太平宰相；与纪阮齐名，与罗胡并驾，天人尚资擘画，不料花辰浃日，遗徽传金鉴，竟成世外神仙。
望江楼联
作者：恩诰
朝代：清
体裁：联

阁势峥嵘，我来更上一层，览尽锦江春色峨眉秀；人文炳蔚，天将递兴后起，有如升庵大节子云才。
即事
作者：恩锡
朝代：清

匆匆节序问谁知，又值红榴吐艳时。客里看花难觅酒，镫前听雨易成诗。三江凭吊风云惨，四野荒凉鸟雀悲。欲挽狂澜犹未得，十年淮上老偏师。
季秋偕雪堂同同人重游卧佛寺
作者：恩锡
朝代：清

招提佳境足清游，曳屐重登最上头。百道泉声喧客座，四围山色入僧楼。白云如絮不成雨，黄叶满林都是秋。笑语诸君慢归去，禅房花木好探幽。
感事
作者：恩锡
朝代：清

积雨连朝水倒流，乡关迢递思悠悠。斜阳渐下丹枫晚，战骨空埋碧草秋。惟有谢玄能办贼，断无王粲不登楼。风尘鞅掌何时已，夜草军书祇自愁。
春怡园为穆耕珊舅氏别墅甲午秋重过亭榭半圮壁间石刻名人词赋尚存
作者：恩霖
朝代：清

疏篁瘦石掩蒿莱，烟锁颓垣暗碧苔。水阁梁空春燕去，歌台秋老野花开。围棋旧乞羊昙墅，作赋还思宋玉才。历落青衫仍故我，临风惆怅感重来。
游桃源洞
作者：恩霖
朝代：清

洞口沈沈罨绿阴，风泉吹落碧云深。仙源未必无寻处，至竟谁存避世心。
驿柳
作者：恩霖
朝代：清

毵毵垂柳绕长堤，古驿荒寒鸦乱啼。暮雨乍收官渡口，夕阳都在板桥西。折来马上春犹在，舞到风前影太低。晓色遥看起归思，不堪乡梦易迷离。
甲戌荷月二十七日雨窗作
作者：恩龄
朝代：清

小阁轻寒梦乍醒，满园秋色上窗棂。无端镇日潇潇雨，不种芭蕉也怕听。
九日上宝珠洞绝顶
作者：恭泰
朝代：清

石磴盘旋上，澄观万象殊。入云双屐健，破晓一筇孤。眼界饶空阔，林烟乍有无。凭谁呼懒瓒，为写晚秋图。
宿建昌县
作者：恭泰
朝代：清

昨夜秋风起，凉生竹树间。乡心黏短梦，客路挂丛山。身比猿猱健，情随鸥鹭闲。乱蛩吟不住，添我鬓丝斑。
黄鹤楼·其一
作者：恭钊
朝代：清
体裁：七言律诗

江山苍莽辟神宫，楼阁巍峨接碧空。时有天风起蘋末，每疑黄鹤在云中。晴川不断烟波绿，夕照曾经劫火红。怀古论文最高处，诗才崔李漫雌雄。
黄鹤楼·其三
作者：恭钊
朝代：清
体裁：七言律诗

草长平芜岸脚低，城楼高与碧天齐。祗今冠盖临江阁，终古帆樯泊石堤。仙迹往来湘水上，游人瞻望洞庭西。乘风我欲窥云汉，安得淩霄百级梯？
黄鹤楼·其二
作者：恭钊
朝代：清
体裁：七言律诗

极目云帆锦绣程，振衣濯足两关情。荆门远近螺鬟岫，汉水东西犄角城。桂露金茎流倒影，梅花玉笛变新声。元龙老去豪情减，纵上江楼意气平。
题自画菊
作者：恽冰
朝代：清

秋花绕砌锦斓斑，为写秋花独闭关。天欲老时君正少，不妨霜雨铸红颜。小楼昨夜又西风，篱外霜花绽几丛。閒取丹青为点染，倚阑清兴有谁同。
题自画菊·其一
作者：恽冰
朝代：清

秋花绕砌锦斓斑，为写秋花独闭关。天欲老时君正少，不妨霜雨铸红颜。
题自画菊·其二
作者：恽冰
朝代：清

小楼昨夜又西风，篱外霜花绽几丛。閒取丹青为点染，倚阑清兴有谁同。
刘师勇祠联
作者：恽彦彬
朝代：清
体裁：联

石难填海，同志三忠，溯义师曾驻吾乡，白首能谈青史事；戟己沉沙，独留孤冢，知毅魄乐栖兹土，丹心长照赤城霞。
观王石谷画山水图歌
作者：恽日初
朝代：清
体裁：古风

琴川王郎年正少，放笔往往称神妙。灵想寂与造化通，幽襟独写溪山照。看君得意时，意若旁无人，抽毫欲使群峰奔。踌躇顾盼久不下，素练忽破青山痕。谁剪罗浮烟，惊落华阴碧。势偃研北松，欲堕壁上石。冉冉岚气蒸，转目无留迹。营丘洪谷不可攀，人间久矣无青山。此时窥图发清赏，高兴半落云沙间。何处觅丹梯，何方种瑶草，烟霞四壁吾将老。援琴待扫十丈绡，坐我云边弄仙岛。
初冬过荆溪访潘元白便移舟西氿从南山一带看枫叶同游为天台石枚吉月陵友云元白髯浮屠
作者：恽格
朝代：清
体裁：古风

我从兰陵来，呼友荆溪市。荆溪主人爱看山，牵船脱帽西风里。千林十月不见霜，平堤碧草浮鱼梁。芦花冥冥水浅浅，杨叶索索烟苍苍。潘子挥长笺，篷底坐焚香。四座分酡酥，倾杯无酒浆。江东步兵自行炙，邺下才子调银簧。舍棹入翠微，扶石憩山馆。石林崩滩路不同，高松无人鸟相唤。前坂穿稻畦，樵径忽下断。古藤摇寒柯，红桕落将半。榆风柽露变殷紫，杉阴桧枝翠交乱。几时饭黄精，直上铜山颠。一为鸾凤音，万壑皆泠然。日夕下兰坡，高歌齐扣舷。手拂冠缨弄鱼鸟，葭汀空影相澄鲜。渔网冲烟沙岸直，水光尽作明霞色。回看松路起昏鸦，云暗山门众山黑。
古意
作者：恽格
朝代：清

鷤鴂一以鸣，芙蓉不可托。天津泻其波，蟾蜍久寂寞。黄鹄正号呼，羽毛半凋落。离离蛸蟏织，唧唧野田雀。八风不动籥，元气亦无橐。白云一朝枯，仙人足安错。金虎行肃杀，山树悉衣赭。瑟风荡琼华，崇城阒如野。彀弩射高墉，鹰隼不能下。日月无瞆聋，江河忽喑哑。谁将乘龙渊，空望游车马。长星三十丈，有孛如车盖。太白当昼明，日轮不能大。朝闻泰山吟，暮见鬼神旆。磷火化列星，哀鸿作天籁。神京正嵯峨，河山自根蒂。雕题贡名马，卉服献珠贝。灾患亦不生，妖祥复何害。
古意·其一
作者：恽格
朝代：清
体裁：古风

鷤鴂一以鸣，芙蓉不可托。天津泻其波，蟾蜍久寂寞。黄鹄正号呼，羽毛半凋落。离离蛸蟏织，唧唧野田雀。八风不动籥，元气亦无橐。白云一朝枯，仙人足安错。
古意·其七
作者：恽格
朝代：清
体裁：古风

闭户图仙灵，出门贩五岳。五岳不得售，仙灵何能乐。芙蓉羽衣瘦，冰鳞玉肤剥。星明不见月，无晦岂有朔。螣蛇矫其尾，奔龙皆丧角。有凤鸣荆山，吾将采良璞。
古意·其三
作者：恽格
朝代：清
体裁：古风

扶桑有红蚕，缫丝茧如瓮。采彼云霓光，言织麟与凤。瑶姬守明河，绿梭不能控。高飂乱丝结，若华泪交送。虙妃为抚膺，湘君亦凄恸。燃火索琼茅，从君卜天梦。
古意·其三
作者：恽格
朝代：清

扶桑有红蚕，缫丝茧如瓮。采彼云霓光，言织麟与凤。瑶姬守明河，绿梭不能控。高飂乱丝结，若华泪交送。虙妃为抚膺，湘君亦凄恸。燃火索琼茅，从君卜天梦。十年爱鲍鱼，天下无臭兰。岂知昆仑墟，恶草成琅玕。红云摧帝珠，有鸣非玉鸾。？既丽其裳，范亦华其冠。灵夔宴旱魃，玉斗酌金盘。九鼎已沈河，谁能辨神奸。列星如垂珠，美人以为服。惜哉无良期，丹泉不可浴。投身下大荒，空悬九幽烛。西皇犹未寐，悬圃方局促。我欲乘飘风，行空岂有足。神灵驾云车，旋转亦无毂。枯桐失牙徽，玄云散重阴。一从操《南风》，千秋无此音。举世不见赏，空有太古琴。轩辕何时遇，重华旷难寻。田连抽其弦，泰容忘其吟。灵祇中夜泣，兰气秋已沈。縆丝不敢言，何繇写我心。闭户图仙灵，出门贩五岳。五岳不得售，仙灵何能乐。芙蓉羽衣瘦，冰鳞玉肤剥。星明不见月，无晦岂有朔。螣蛇矫其尾，奔龙皆丧角。有凤鸣荆山，吾将采良璞。下土正麟斗，若木风荡荡。一夕坠濛谷，六龙不得上。夸父亦何愚，邓林以为杖。崦嵫只一山，神州亦无两。百灵皆高眠，而我独偃仰。早不畜雄鸡，何时见天朗。绮里在南山，弹琴见白帝。骑虎行翠微，刚风犁青蕙。神泉窦已塞，穹洞霾风闭。瑶圃困春租，芝田穷秋税。徵调及山鬼，剪伐尽八桂。何以荐兽藁，女萝束薜荔。珠树无余枝，珍果不留蒂。致书问游云，云将欲流涕。坎井在东道，棘林出西陌。后园树以梅，前檐复栽蘖。坎下不可饮，棘中非安宅。苦雨零我衣，酸风交相射。灌兰无余臭，种芝少光泽。沈忧方及晨，长叹坐至夕。九月披重裘，凝寒堕人指。北辰换枢纽，鳌足正南徙。积气俄已倾，星辰乱天纪。温风久不至，邹衍冻其齿。凤鸟忽无声，伶伦寒其耳。巫阳呼九关，空中鸣天鼓。增城非故居，上帝无宁处。横流奔重霄，不周没其柱。南山虎无食，牛哀夜相语。衔尾浮渡江，叹尔不如鼠。北地有藏碑，悬谶出渊水。云谁司盖藏，鬼斧不得毁。其文既颠错，其言复何指。柳叶辨虫书，煌煌告人纪。天神笑下土，鲁国无男子。吕尚方鼓刀，投纶未知止。关中何寂寞，拔剑亦云已。燕赵非我乡，衡霍久见隔。升高望四野，但有狐狸迹。莝彼豢龙刍，秣马将安适。盛年亦须臾，前路转见逼。还顾望灵台，芜草已盈尺。灵台尚不存，憔悴敢自惜。高冠不复暖，久客无完裾。悲风缘隙来，阴气惨不舒。日夕望大江，谁能脂我车。富贵于我贱，贫贱于我贵。圭组何敢爱，沟壑何敢讳。椒薰昔所佩，缨緌今所畏。无裳岂忘寒，长饥岂忘味。安得榑桑晖，冰苕作春气。
古意·其九
作者：恽格
朝代：清
体裁：古风

绮里在南山，弹琴见白帝。骑虎行翠微，刚风犁青蕙。神泉窦已塞，穹洞霾风闭。瑶圃困春租，芝田穷秋税。徵调及山鬼，剪伐尽八桂。何以荐兽藁，女萝束薜荔。珠树无余枝，珍果不留蒂。致书问游云，云将欲流涕。
古意·其二
作者：恽格
朝代：清
体裁：五言排律

金虎行肃杀，山树悉衣赭。瑟风荡琼华，崇城阒如野。彀弩射高墉，鹰隼不能下。日月无瞆聋，江河忽喑哑。谁将乘龙渊，空望游车马。
古意·其五
作者：恽格
朝代：清
体裁：古风

列星如垂珠，美人以为服。惜哉无良期，丹泉不可浴。投身下大荒，空悬九幽烛。西皇犹未寐，悬圃方局促。我欲乘飘风，行空岂有足。神灵驾云车，旋转亦无毂。
古意·其八
作者：恽格
朝代：清
体裁：古风

下土正麟斗，若木风荡荡。一夕坠濛谷，六龙不得上。夸父亦何愚，邓林以为杖。崦嵫只一山，神州亦无两。百灵皆高眠，而我独偃仰。早不畜雄鸡，何时见天朗。
古意·其六
作者：恽格
朝代：清
体裁：古风

枯桐失牙徽，玄云散重阴。一从操《南风》，千秋无此音。举世不见赏，空有太古琴。轩辕何时遇，重华旷难寻。田连抽其弦，泰容忘其吟。灵祇中夜泣，兰气秋已沈。縆丝不敢言，何繇写我心。
古意·其十
作者：恽格
朝代：清
体裁：古风

坎井在东道，棘林出西陌。后园树以梅，前檐复栽蘖。坎下不可饮，棘中非安宅。苦雨零我衣，酸风交相射。灌兰无余臭，种芝少光泽。沈忧方及晨，长叹坐至夕。
古意·其十一
作者：恽格
朝代：清
体裁：古风

九月披重裘，凝寒堕人指。北辰换枢纽，鳌足正南徙。积气俄已倾，星辰乱天纪。温风久不至，邹衍冻其齿。凤鸟忽无声，伶伦寒其耳。
古意·其十三
作者：恽格
朝代：清
体裁：古风

巫阳呼九关，空中鸣天鼓。增城非故居，上帝无宁处。横流奔重霄，不周没其柱。南山虎无食，牛哀夜相语。衔尾浮渡江，叹尔不如鼠。
古意·其十二
作者：恽格
朝代：清
体裁：古风

长星三十丈，有孛如车盖。太白当昼明，日轮不能大。朝闻泰山吟，暮见鬼神旆。磷火化列星，哀鸿作天籁。神京正嵯峨，河山自根蒂。雕题贡名马，卉服献珠贝。灾患亦不生，妖祥复何害。
古意·其十五
作者：恽格
朝代：清
体裁：古风

燕赵非我乡，衡霍久见隔。升高望四野，但有狐狸迹。莝彼豢龙刍，秣马将安适。盛年亦须臾，前路转见逼。还顾望灵台，芜草已盈尺。灵台尚不存，憔悴敢自惜。
古意·其十六
作者：恽格
朝代：清
体裁：古风

高冠不复暖，久客无完裾。悲风缘隙来，阴气惨不舒。日夕望大江，谁能脂我车。富贵于我贱，贫贱于我贵。圭组何敢爱，沟壑何敢讳。椒薰昔所佩，缨緌今所畏。无裳岂忘寒，长饥岂忘味。安得榑桑晖，冰苕作春气。
古意·其十四
作者：恽格
朝代：清
体裁：古风

北地有藏碑，悬谶出渊水。云谁司盖藏，鬼斧不得毁。其文既颠错，其言复何指。柳叶辨虫书，煌煌告人纪。天神笑下土，鲁国无男子。吕尚方鼓刀，投纶未知止。关中何寂寞，拔剑亦云已。
古意·其四
作者：恽格
朝代：清

十年爱鲍鱼，天下无臭兰。岂知昆仑墟，恶草成琅玕。红云摧帝珠，有鸣非玉鸾。？既丽其裳，范亦华其冠。灵夔宴旱魃，玉斗酌金盘。九鼎已沈河，谁能辨神奸。
古意·其四
作者：恽格
朝代：清
体裁：古风

十年爱鲍鱼，天下无臭兰。岂知昆仑墟，恶草成琅玕。红云摧帝珠，有鸣非玉鸾。�既丽其裳，范亦华其冠。灵夔宴旱魃，玉斗酌金盘。九鼎已沈河，谁能辨神奸。
古意·其四
作者：恽格
朝代：清
体裁：古风

十年爱鲍鱼，天下无臭兰。岂知昆仑墟，恶草成琅玕。红云摧帝珠，有鸣非玉鸾。𧑀既丽其裳，范亦华其冠。灵夔宴旱魃，玉斗酌金盘。九鼎已沈河，谁能辨神奸。
古意赠友
作者：恽格
朝代：清

大匠不运斤，楩楠同薪樗。王良不在御，神骥贱为驽。和氏勿见剖，弃掷成珷玞。利器非蟠根，胡从知湛卢。所以处风埃，贤智尽为愚。囚臣世所笑，鲍叔为脂车。谋业须逮时，蓬累徒区区。吕梁何必险，侧足在通都。旷观钧陶外，黾勉崇令誉。高穹垂星芒，鸡鸣耿长宵。穷阴尚流霰，春气在寒条。黄钟久希声，举世失《箫韶》。何由见凤仪，期与帝相要。重轮转羲驭，吹万旋斗杓。阳林交丹翠，阴涧发兰苕。螣蛇盘霾雾，鹰隼乐风飙。绝足未奔空，凡马同衔镳。绛螭一骧首，重云开紫霄。
古意赠友·其一
作者：恽格
朝代：清
体裁：古风

大匠不运斤，楩楠同薪樗。王良不在御，神骥贱为驽。和氏勿见剖，弃掷成珷玞。利器非蟠根，胡从知湛卢。所以处风埃，贤智尽为愚。囚臣世所笑，鲍叔为脂车。谋业须逮时，蓬累徒区区。吕梁何必险，侧足在通都。旷观钧陶外，黾勉崇令誉。
古意赠友·其二
作者：恽格
朝代：清
体裁：古风

高穹垂星芒，鸡鸣耿长宵。穷阴尚流霰，春气在寒条。黄钟久希声，举世失《箫韶》。何由见凤仪，期与帝相要。重轮转羲驭，吹万旋斗杓。阳林交丹翠，阴涧发兰苕。螣蛇盘霾雾，鹰隼乐风飙。绝足未奔空，凡马同衔镳。绛螭一骧首，重云开紫霄。
同李非夏湖山眺望
作者：恽格
朝代：清

春愁正满落花天，不见王孙又几年。添得湖山今日泪，玉箫吹断鹧鸪烟。旧梦湖南春雨空，高歌无地望崆峒。囊中自有江山在，乱采莺花入变风。白马江潮自往还，鸱夷旧恨满吴关。可怜都作啼鹃血，红遍西湖梦里山。天地容吾未老身，烟云不改旧时贫。西湖四月无游女，独采蘋花待故人。
同李非夏湖山眺望·其一
作者：恽格
朝代：清
体裁：七言绝句

春愁正满落花天，不见王孙又几年。添得湖山今日泪，玉箫吹断鹧鸪烟。
同李非夏湖山眺望·其三
作者：恽格
朝代：清
体裁：七言绝句

白马江潮自往还，鸱夷旧恨满吴关。可怜都作啼鹃血，红遍西湖梦里山。
同李非夏湖山眺望·其二
作者：恽格
朝代：清
体裁：七言绝句

旧梦湖南春雨空，高歌无地望崆峒。囊中自有江山在，乱采莺花入变风。
同李非夏湖山眺望·其四
作者：恽格
朝代：清
体裁：七言绝句

天地容吾未老身，烟云不改旧时贫。西湖四月无游女，独采蘋花待故人。
在东园柬毛稚黄
作者：恽格
朝代：清
体裁：古风

海云茫茫春霰断，柳丝绿遍寒江岸。细网幽窗竹烟乱，山桃海棠落将半。鸟声过残雨，兰风细吹案。我思在空谷，我梦属云汉。衔璧只独照，锦衾空宵烂。飞花濛濛还坐叹，江郎藻笔不在腕。石泉水芹泛溪馆，柳下无人待谁锻。
孤山远眺·其一
作者：恽格
朝代：清
体裁：五言律诗

振衣空翠里，怅望水天隈。百谷秋涛壮，千帆夕照来。竹深山径合，云尽海门开。无限登临意，忧时赋《七哀》。
孤山远眺·其二
作者：恽格
朝代：清
体裁：古风

一峰原砥柱，今日见桑田。孤山原在江中，属泰兴，今成平陆，为骥江所有。海峤云边出，江城树杪悬。叶飞孤岸雨，雁度万家烟。吴楚苍茫里，凭高思渺然。
寄范荆门
作者：恽格
朝代：清
体裁：七言律诗

白马雕弓玉辘轳，荆门专阃握铜符。虎牙吹角翻新垒，鱼腹披云按旧图。月满三巴歌出塞，秋高千骑猎平芜。轻裘傥过衡阳路，好遣双鸿到五湖。
寄虞山王石谷
作者：恽格
朝代：清
体裁：七言绝句

东望停云结暮愁，千林黄叶剑门秋。最怜霜月怀人夜，鸿雁声中独倚楼。
山楼曲
作者：恽格
朝代：清
体裁：古风

空楼蔽芳树，竹叶落翠羽。瑟瑟琅玕满楼雾，青青楼上山无数。湖风吹山山作云，湿云含雨连山度。我思飘渺云中君，乃在十二峰间汉皋路。贻我瑶华双珠佩，流光洒洒空灵遇。金银台冷芙蓉衣，弱水如烟散霞圃。星飞井底海水乾，去天一角望蛇盘。手绾罗襦非合欢，雌龙怨涩冰弦弹。绡文乱染红兰珊，娇花泣露金井寒。辘轳声转烟萝坞，梦送春云过江浦。天鸡唤梦云不知，满楼湿尽山楼雨。
晓行深谷
作者：恽格
朝代：清
体裁：古风

树暗不断烟，崖蜂时堕蜜。藜床荔垣藓交络，桧雨篁阴不见日。松梢风过落藤花，仰看饥鼯啄山栗。
晓起
作者：恽格
朝代：清
体裁：五言绝句

连夜深山雨，春光应未多。晓看洲上草，绿到洞庭波。
月夜从愚庵大师陈际叔徐世臣湖干闲步
作者：恽格
朝代：清
体裁：古风

披衣揽夜色，遂适湖干趾。喧籁息近听，林峦敛遥视。千峰寒月中，万壑疏钟里。三潭弄浮烟，因风荡为水。浮汀渔唱人，过浦箫声起。佳游领支公，雅调及高士。霜月满归途，宵深情未已。
柴墟怀古
作者：恽格
朝代：清
体裁：七言律诗

金牌旧恨泣鲛绡，江岸荒祠尚寂寥。自昔河山征战地，至今风雨鬼神朝。涛翻白马东来急，天接黄龙北望遥。极目寒烟凭吊处，长虹中夜出云霄。
江城
作者：恽格
朝代：清
体裁：五言律诗

秋风杨柳渡，马首散秋声。万雉云连水，三江雨洗兵。楼台横战垒，箫鼓动严城。未见爰居下，波涛夜不惊。
海昌东门望海
作者：恽格
朝代：清

海老神蛟入夜哀，观涛曾见水云开。奔雷欲散连鳌雪，一线横空白练来。海气苍茫冷罽袍，几看明月蜃楼高。可怜精卫当年影，片石犹悬大海涛。
海昌东门望海·其一
作者：恽格
朝代：清
体裁：七言绝句

海老神蛟入夜哀，观涛曾见水云开。奔雷欲散连鳌雪，一线横空白练来。
海昌东门望海·其二
作者：恽格
朝代：清
体裁：七言绝句

海气苍茫冷罽袍，几看明月蜃楼高。可怜精卫当年影，片石犹悬大海涛。
游仙曲
作者：恽格
朝代：清
体裁：古风

天衣如云初拂石，碧眼仙人散绀发。上有琼华照银阙，绿波无风见蟾月。瑶圃玲珑翠相结，赤城鳞鳞堆绛雪。采香仙妾纷成列，东行海水飞尘积。卢敖绿玉杖九节，齐侯枣花散余白。上元酒盎澄天碧，芦刀刻髓流金液。行厨炰麟烟五色，海上歌鸾闻乐阕。山河率舞灵妃悦，白鹄西飞一双雪。汉殿何年种桃核，真人宵光眼相射。欲耕下土无阡陌，鼋鼍驱风移水魄。榆柳凋枯安可摘，昆仑破碎非我宅，骑龙奔云九关辟，登降帝台杳无迹。坐卷红霞展瑶席，手顿羲和不敢夕。
王郎移家桃源涧
作者：恽格
朝代：清
体裁：古风

搴幽缀山楹，解辙弄薜荔。上交杉篁音，下瞰欲无地。激波澹花林，翰墨散春气。半壑异昏明，瑶琴枕独寐。窥庭如在山，探山山晖閟。有时风雨来，襟带乱空翠。应闻天鸡鸣，或与猿鸟值。出入径寸间，森然万象植。云物敢秘精，造化同得意。玄黄改橐籥，阴阳无根蒂。振冠千载上，浩荡骋灵辔。
王颛庵太史拙修堂宴集分韵时移家还里将有远游留别娄中诸君子
作者：恽格
朝代：清
体裁：七言律诗

花残江馆滞征缨，绿浦红潮柳岸平。芳草有心抽夜雨，东风无力转春晴。艰难抱子还乡国，落拓浮家仗友生。只为踌躇千里别，归期临发又重更。
赠王翚
作者：恽格
朝代：清
体裁：七言绝句

此老胸中万卷书，溪山曳杖意何如？天涯莫怪无知己，秋水接空千顷余。
赠笪在辛侍御
作者：恽格
朝代：清
体裁：七言律诗

墨苑风流属老成，白云旧秘待先生。正平无地容疏放，北海犹惭问姓名。自辨银钩收虿尾，尚留瑶草付龙耕。东来蜡屐窥松子，如向青霞望五城。
赠莫十三
作者：恽格
朝代：清

君家西湖滨，厌看湖上山。身依海鸥宿，心与天云闲。口吟《五噫》西出关，脱帽自挂苍梧间。偶然登燕台，洗足御沟水。缊袍蒙茸一草履，金貂紫骝君勿喜。倒诵虫书三万言，侏亻禽笑掷番王玺。重译曾惊外国使，诸侯尽倒兰台履。既铩上林羽，又转桑乾路。囊破惟留五岳云，鹤飞还想三珠树。满腹皆象纬，缠衣悉烟雾。握尺量舜管，执杓考天步。流霞未肯酌，熊蹯亦不茹。聊将槲叶补秋云，栉？横空万山去。
赠莫十三
作者：恽格
朝代：清
体裁：古风

君家西湖滨，厌看湖上山。身依海鸥宿，心与天云闲。口吟《五噫》西出关，脱帽自挂苍梧间。偶然登燕台，洗足御沟水。缊袍蒙茸一草履，金貂紫骝君勿喜。倒诵虫书三万言，侏亻禽笑掷番王玺。重译曾惊外国使，诸侯尽倒兰台履。既铩上林羽，又转桑乾路。囊破惟留五岳云，鹤飞还想三珠树。满腹皆象纬，缠衣悉烟雾。握尺量舜管，执杓考天步。流霞未肯酌，熊蹯亦不茹。聊将槲叶补秋云，栉�横空万山去。
赠莫十三
作者：恽格
朝代：清
体裁：古风

君家西湖滨，厌看湖上山。身依海鸥宿，心与天云闲。口吟《五噫》西出关，脱帽自挂苍梧间。偶然登燕台，洗足御沟水。缊袍蒙茸一草履，金貂紫骝君勿喜。倒诵虫书三万言，侏亻禽笑掷番王玺。重译曾惊外国使，诸侯尽倒兰台履。既铩上林羽，又转桑乾路。囊破惟留五岳云，鹤飞还想三珠树。满腹皆象纬，缠衣悉烟雾。握尺量舜管，执杓考天步。流霞未肯酌，熊蹯亦不茹。聊将槲叶补秋云，栉𣗖横空万山去。
远眺
作者：恽格
朝代：清
体裁：七言绝句

暮云千里乱吴峰，落叶微闻远寺钟。目尽长江秋草外，美人何处采芙蓉？
送滕子还闽二首
作者：恽格
朝代：清

别后春风染杜鹃，骊歌声断绿杨烟。身沉绝塞思千里，心死穹庐客九年。吴苑离觞寒食后，梨关归梦落花前。闽南别去能相忆，倘有双鱼海上传。春城战血冷悲笳，废垒伤心旧炮车。雪窖生还犹有母，玉门归去已无家。同骑塞马眠燕月，独向河源上汉槎。我有离魂招未得，劫灰天畔哭黄华。
送滕子还闽二首·其一
作者：恽格
朝代：清
体裁：七言律诗

别后春风染杜鹃，骊歌声断绿杨烟。身沉绝塞思千里，心死穹庐客九年。吴苑离觞寒食后，梨关归梦落花前。闽南别去能相忆，倘有双鱼海上传。
送滕子还闽二首·其二
作者：恽格
朝代：清
体裁：七言律诗

春城战血冷悲笳，废垒伤心旧炮车。雪窖生还犹有母，玉门归去已无家。同骑塞马眠燕月，独向河源上汉槎。我有离魂招未得，劫灰天畔哭黄华。
题杨柳
作者：恽格
朝代：清

何处香车紫陌尘，枝枝斜堕落花津。美人独立东风里，半为春愁翠黛颦。乌啼江月正昏黄，风袅残烟翠带长。最是笛中听不得，白门花落旧宫墙。弱缕风前未送寒，和烟和雨上阑干。当年歌舞消魂地，深院沈沈独自看。莫为春愁减带围，风前弱缕尚依依。伤心最是红桥路，宝马钿车乱后稀。绿池花片晓来增，欲挽东风力不胜。只为送春无几日，自将烟翠染溪藤。数点昏烟月一潭，绿阴桑火过春蚕。从今移入图中看，不必攀条忆汉南。灞岸千丝定有无，隋河旧绿已全芜。抽毫细染眠烟势，兵气应难到画图。梦隔春云海路长，杨花飞尽莫思乡。闽南不是无青柳，海国遥闻已种桑。
题杨柳·其一
作者：恽格
朝代：清
体裁：七言绝句

何处香车紫陌尘，枝枝斜堕落花津。美人独立东风里，半为春愁翠黛颦。
题杨柳·其七
作者：恽格
朝代：清
体裁：七言绝句

灞岸千丝定有无，隋河旧绿已全芜。抽毫细染眠烟势，兵气应难到画图。
题杨柳·其三
作者：恽格
朝代：清
体裁：七言绝句

弱缕风前未送寒，和烟和雨上阑干。当年歌舞消魂地，深院沈沈独自看。
题杨柳·其二
作者：恽格
朝代：清
体裁：七言绝句

乌啼江月正昏黄，风袅残烟翠带长。最是笛中听不得，白门花落旧宫墙。
题杨柳·其五
作者：恽格
朝代：清
体裁：七言绝句

绿池花片晓来增，欲挽东风力不胜。只为送春无几日，自将烟翠染溪藤。
题杨柳·其八
作者：恽格
朝代：清
体裁：七言绝句

梦隔春云海路长，杨花飞尽莫思乡。闽南不是无青柳，海国遥闻已种桑。
题杨柳·其六
作者：恽格
朝代：清
体裁：七言绝句

数点昏烟月一潭，绿阴桑火过春蚕。从今移入图中看，不必攀条忆汉南。
题杨柳·其四
作者：恽格
朝代：清
体裁：七言绝句

莫为春愁减带围，风前弱缕尚依依。伤心最是红桥路，宝马钿车乱后稀。
六十述怀
作者：恽毓嘉
朝代：清

往事成尘六十年，苍苍非复旧华颠。流光捷似追风马，望治难如上水船。蜗角栖迟投老地，蝇头生活卖文钱。英雄汗血羁人泪，一例消磨化作烟。
自题宣南话别图
作者：恽毓嘉
朝代：清

身世浑如燕剪抛，一年一度一新巢。南横街北春才定，别竹辞花又打包。茫茫宙合迭翻新，且作龙津小住身。出本无心归亦好，閒云何似看云人。
自题宣南话别图·其一
作者：恽毓嘉
朝代：清

身世浑如燕剪抛，一年一度一新巢。南横街北春才定，别竹辞花又打包。
自题宣南话别图·其二
作者：恽毓嘉
朝代：清

茫茫宙合迭翻新，且作龙津小住身。出本无心归亦好，閒云何似看云人。
再送实甫
作者：恽毓鼎
朝代：清

万里从兹始，依依祖帐歌。绣衣唐察使，蒟酱汉牂牁。春色随人远，江流出塞多。先公有遗爱，莫更叹蹉跎。
梅叟移居近巷时遭国恤兼闻皖中兵乱奉柬
作者：恽毓鼎
朝代：清

北陆将回律，西城好结庐。乾坤多泪日，岁月杜门馀。天暖犹存菊，家贫但载书。清风比通老，谁与绘《移居》。衔恤孤衷耿，忧时两鬓斑。闻君来卜宅，令我暂开颜。江郡风尘警，霜庭竹石閒。艰虞思智略，肯遂老东山。
梅叟移居近巷时遭国恤兼闻皖中兵乱奉柬·其一
作者：恽毓鼎
朝代：清
体裁：五言律诗

北陆将回律，西城好结庐。乾坤多泪日，岁月杜门馀。天暖犹存菊，家贫但载书。清风比通老，谁与绘《移居》。
梅叟移居近巷时遭国恤兼闻皖中兵乱奉柬·其二
作者：恽毓鼎
朝代：清
体裁：五言律诗

衔恤孤衷耿，忧时两鬓斑。闻君来卜宅，令我暂开颜。江郡风尘警，霜庭竹石閒。艰虞思智略，肯遂老东山。
送易实甫观察分巡滇南
作者：恽毓鼎
朝代：清

相逢冰雪痛乌号，晚岁功名感鬓毛。残夜除书新使节，南天行幰旧征袍。春归日下人偏去，诗历黔中境益高。闻道吐蕃窥六诏，安边筹略望韦皋。
门人黄叔权寄诗见怀答之
作者：恽毓鼎
朝代：清

落落交亲远，骎骎岁月新。人才亦东豕，吾道竟西麟。旧学存门下，离怀逐渭滨。岁寒期共保，勤寄陇头春。
望江南·见《词综续编》
作者：恽氏
朝代：清

秋来也，罗带不胜腰。绿暗红稀芳信改，只馀怨种与愁苗。常伴可怜宵。
挽彭玉麟联
作者：恽炳孙
朝代：清
体裁：联

其为气至刚，从孟氏得来，斯称善养；人之生也直，经孔门论定，不愧古愚。
挽曾国荃联
作者：恽炳孙
朝代：清
体裁：联

忠襄美谥，太傅崇阶，溯昭代勋臣，异数酬庸，生死哀荣如此少；起义湘中，收功白下，忆先君共事，苦心筹策，往来书札至今存。
挽曾纪泽联
作者：恽炳孙
朝代：清
体裁：联

先业在韦平，已看槐棘班高，定可铭勋追绿野；达人慕韩范，何意栋梁材重，亦教厄运等黄杨。
喜大儿麟庆连捷南宫诗以勖之
作者：恽珠
朝代：清

乍见泥金喜复惊，祖宗慈荫汝身荣。功名虽并春风发，心性须如秋水平。处世毋忘修德业，立身慎莫坠家声。言中告戒休轻忽，持此他年事圣明。
如梦令·风雨遣怀
作者：恽珠
朝代：清

窗外潇潇风雨。春在儿家庭户。懒去理瑶琴，闲倚雕栏无语。愁绪。愁绪。又听数声杜宇。
崮山驿晓发
作者：恽珠
朝代：清

旅馆柝声残，呼童整绣鞍。林遮山径黑，月浸戍楼寒。少小长随宦，驰驱竟自安。平生多游兴，到处望烟峦。
忆江南·闺情
作者：恽珠
朝代：清

空庭静，翠色上帘旌。好鸟数声惊梦短，落花几片点苔轻。无语总含情。
接家书
作者：恽珠
朝代：清

书寄平安慰远人，那知对此倍思亲。高堂真否身康健，雁字分飞已四春。
春游
作者：恽珠
朝代：清

芳草芊芊没马蹄，春光最好帝城西。桃花浪暖鱼苗长，杨柳阴深燕子低。一片明湖如镜朗，几重远岫与云齐。雅游终日浑忘倦，缓促香轮月满溪。
暮春
作者：恽珠
朝代：清

不觉春将去，天涯人未还。可怜巾上泪，点点尽成斑。
渔歌子·舟中晚眺
作者：恽珠
朝代：清

高柳荫浓罩绿溪。轻舟摇过小桥西。波潋滟，影迷离。斜阳几树晚鸦栖。
点绛唇·夏日偶成
作者：恽珠
朝代：清

漫捲湘帘，正雨过凉生庭院。绿荫葱茜。好鸟枝头啭。午梦初回，懒去拈针线。诗情倦。茶经香传。且自闲消遣。
点绛唇·秋夜
作者：恽珠
朝代：清

夜静天空，西风料峭秋声老。浮云如扫。月到天心小。一卷南华，解却愁多少。香闺悄。炉烟细袅。锦帐罗衾好。
甘州子·晓妆
作者：恽珠
朝代：清

菱花乍启觑分明。云鬓拢，玉钗横。茜衣新试越罗轻。何事最关情。深巷里，风送卖花声。
种菊次外韵
作者：恽珠
朝代：清

主人幽兴学陶潜，植向东篱露未乾。花事一年从此尽，等閒莫作众芳看。
老松
作者：恽珠
朝代：清

万古郁葱茏，何人种此松。苍涛声一片，圆盖影千重。鹤骨擎丹壁，虬枝秀碧峰。只愁春今节，雷雨化为龙。
钱塘渡江
作者：恽珠
朝代：清

潮头不怕险，飞棹逐潮行。风力一帆饱，山光两岸明。南来出涧壑，东望达蓬瀛。直破怒涛去，壮怀无限情。
锦鸡
作者：恽珠
朝代：清

閒对清波照彩衣，遍身金锦世应稀。一朝脱却樊笼去，好向朝阳学凤飞。
雨夜舟中
作者：恽珠
朝代：清

连宵春雨洒征篷，独拥罗衾漏欲终。千里怀人无远近，梦魂长在浙西东。
雨过
作者：恽珠
朝代：清

雨过中庭万象清，绿阴深处晚凉生。自移竹榻来幽院，坐听枝头好鸟鸣。
古意二首
作者：恽耐寒
朝代：清

惜别多涕泪，那辨妾与郎。洒向合欢花，今年蒂作双。记得槁砧归，握手殷勤语。金井晓鸦啼，却是催人去。
古意二首·其一
作者：恽耐寒
朝代：清

惜别多涕泪，那辨妾与郎。洒向合欢花，今年蒂作双。
古意二首·其二
作者：恽耐寒
朝代：清

记得槁砧归，握手殷勤语。金井晓鸦啼，却是催人去。
题兰竹石画卷
作者：恽耐寒
朝代：清

石径青云矗碧霄，孤芳常伴影萧萧。若能待得春庭月，好约梅花过板桥。
马嵬
作者：恽耐寒
朝代：清

血染红颜竟不还，荒坟何处土花斑。将军跋扈无人说，只把风流怨玉环。
不得公执稚威信
作者：悟帚
朝代：清

计竭惟行耳，艰难我早忧。百金支万里，尽室在孤舟。老幼应无恙，风波亦可愁。荆蛮炎瘴地，相忆数回头。
蜀山花神庙
作者：悟开
朝代：清

小小园林倚碧山，万花攒簇翠微间。世人只解求神祐，也要花枝耐驻颜。
感怀
作者：悟情
朝代：清

清净而今遍六根，焚香幸作佛前人。已知性海须登岸，且向恒河试问津。口藏谁传弥勒法，心镫自照女儿身。痴情一点消难尽，吟到诗篇忘苦辛。苍茫回首万缘空，漫说平生塞与通。眼见公侯兴败易，命怜姊妹死生同。只留此日袈裟在，不见当年锦绣丛。坐彻蒲团波浪息，心缘稳渡片帆风。
感怀·其一
作者：悟情
朝代：清

清净而今遍六根，焚香幸作佛前人。已知性海须登岸，且向恒河试问津。口藏谁传弥勒法，心镫自照女儿身。痴情一点消难尽，吟到诗篇忘苦辛。
感怀·其二
作者：悟情
朝代：清

苍茫回首万缘空，漫说平生塞与通。眼见公侯兴败易，命怜姊妹死生同。只留此日袈裟在，不见当年锦绣丛。坐彻蒲团波浪息，心缘稳渡片帆风。
春日怀岘山
作者：悟成
朝代：清

柴扉终日掩，高卧翠微閒。春树雨中寺，夕阳江上山。身閒肩早息，吟苦鬓全斑。欲买扁舟去，携筇一叩关。
遣意
作者：悟持
朝代：清

小幄镫翻夜影寒，年来已泯旧悲欢。事无过望心常稳，世可相忘梦亦安。插架任教千卷破，囊空何用一钱看。衡茅拟筑枫江上，吟尽西风万木丹。
书感
作者：悟霈
朝代：清

巢枝不过一枝安，何事尘劳放下难。饱露自应蝉有腹，摩云肯信鹤无翰。本来莲子心中苦，到底梅花骨里寒。负我住山真面目，许多感慨岁华残。
书感
作者：悟霈
朝代：清

折脚铛犹馀活计，无弦琴岂觅知音。若教一苇江湖去，恐负春晖寸草心。
和枕石邗上看花韵
作者：悟霈
朝代：清

一帆烟雨出蛟门，肯信浮萍有定根。今日花前重把臂，拂衣请看海涛痕。
新雁
作者：悟霈
朝代：清

征鸿天外到，云路独悠悠。露白江南夜，霜清蓟北秋。平沙琴弄月，古塞笛横楼。谋食何须切，菰蒲正满洲。
柳枝词
作者：悟霈
朝代：清

频年游子唱《骊歌》，杨柳其如送别何。毕竟不知攀折苦，长条更比去年多。
竹楼同王柳村作
作者：悟霈
朝代：清

搀云万竹锁山楼，浓绿阴阴夏更幽。海气逼人凉似水，不关风雨亦成秋。
翠屏洲为王柳村先生作
作者：悟霈
朝代：清

汀洲一带横沧江，势如翡翠屏开张。三山怀抱涵青苍，吞吐岷流万丈长。海潮呼吸通扶桑，百川争汇河汪洋。谁能障此波澜狂，天教镇锁江中央。白沙晻霭青筼筜，烟雨晦暝疑潇湘。江南佳丽多水乡，此中直疑辋川庄。风光宛转蘅杜香，篱门水次深夕阳。此中有客咏沧浪，何必当年华子冈。右丞才思超三唐，褰裳千古相颉颃。苏公米公灵皇皇，好与揖让凌茫苍。手持玉笛骖鸾凰，我来钓月歌鸣榔，蒹葭露白秋风凉。
补陀山
作者：悟霈
朝代：清

东南地陷海天深，突起芙蓉万仞青。寺辟烟霞通鸟道，风回岛屿带龙腥。大红毛国瞻金界，小白华山译《贝经》。水激三千堪一笑，鹏飞今已到南溟。
赠顾子馀
作者：悟霈
朝代：清

山楼帘卷黄鹂雨，江店樽开白雁天。不向春风佳日醉，直教孤负此华年。
馀姚山中
作者：悟霈
朝代：清

小艇轻于叶，春流任溯洄。云横孤岭断，水划两峰开。鸣橹惊猿啸，游人被鸟猜。转疑仙路近，溪面落花来。
从赤城至国清寺
作者：惠周惕
朝代：清
体裁：古风

千山万山渺何处，塔影层层国清路。斜阳林外送微风，布袜萧然蹋云去。寺外澄潭一镜圆，连漪倒浸青苍山。长松蜿蟺落潭底，白日疑有蛟龙眠。泉声曲折引我入，菩提一树高摩天。庞眉老僧可人意，为我扫石开禅关。匏樽酌茗荐瓜果，野味足洗官庖膻。坐来庭径转岑寂，修竹杳窱闻清猿。北窗跂脚许高卧，冰簟荫借青琅玕。始知物外即幽旷，化城何必离人间。念昔平生俱道长，行骖劫劫无停鞭。三年席帽客京国，口识甘苦难为言。今岁崎岖浙东道，水浮陆走行三千。人生如此竟何为，空使惨戚凋朱颜。誓从今日抉尘网，山深林密行盘桓。桃花流水跣足渡，嵬峨半醉来参禅。
从赤城至国清寺
作者：惠周惕
朝代：清

千山万山渺何处，塔影层层国清路。斜阳林外送微风，布袜萧然蹋云去。寺外澄潭一镜圆，连漪倒浸青苍山。长松蜿蟺落潭底，白日疑有蛟龙眠。泉声曲折引我入，菩提一树高摩天。庞眉老僧可人意，为我扫石开禅关。匏樽酌茗荐瓜果，野味足洗官庖膻。坐来庭径转岑寂，修竹杳窱闻清猿。北窗跂脚许高卧，冰簟荫借青琅玕。始知物外即幽旷，化城何必离人间。念昔平生俱道长，行骖劫劫无停鞭。三年席帽客京国，口识甘苦难为言。今岁崎岖浙东道，水浮陆走行三千。人生如此竟何为？空使惨戚凋朱颜。誓从今日抉尘网，山深林密行盘桓。桃花流水跣足渡，嵬峨半醉来参禅。
再用衣字韵二首
作者：惠周惕
朝代：清

春时初嫁秋来病，九月东游我未归。独拥寒衾压针线，辛勤还为寄冬衣。年来无梦到彤扉，卧听三商玉漏稀。记得去春风雪夜，添香唤我著朝衣。
再用衣字韵二首·其一
作者：惠周惕
朝代：清

春时初嫁秋来病，九月东游我未归。独拥寒衾压针线，辛勤还为寄冬衣。
再用衣字韵二首·其二
作者：惠周惕
朝代：清

年来无梦到彤扉，卧听三商玉漏稀。记得去春风雪夜，添香唤我著朝衣。
再赋一首示耑木及同游诸子
作者：惠周惕
朝代：清

西勾之西花为国，晕碧裁红斗颜色。杏花今岁开独迟，不共棠梨作寒食。嫣然一笑破寺中，恰似诗人在迁谪。嬉春宝马空当当，尽是看红不看白。杨朗爱惜携酒过，花栏日底相婆娑。清香泥人著裀席，酒鳞泻影摇红波。花如有情解留客，到手莫负金叵罗。春风去矣绿阴合，明日花老君如何？
出门
作者：惠周惕
朝代：清

饥寒逼腐儒，颠倒作奇想。长安远于日，无故思一往。曾闻丈夫雄，咫尺视天壤。岂知适千里，三月费劳攘。为装迫旦暮，无乃太卤莽。萧然一室中，何物是行帑。念此壮心摧，低徊转悒怏。浮云翳清晨，孤帆雨初注。结束上高堂，回迟更千虑。苦心发欢颜，但道舟楫具。小儿不知愁，牵衣乞同去。不忍与明言，多方使之误。送行杂亲朋，刺刺语及暮。风争雨渐稠，篙师发微怒。郎今何多谈，明日谁与诉？
别查夏重
作者：惠周惕
朝代：清

五载不相见，见君犹布衣。匆匆还作别，草草不成归。柳色侵江过，梅花入路飞。孤帆那忍发，乡月正依依。
同侯大年用杨铁崖韵作歌
作者：惠周惕
朝代：清

新烟著柳天濛濛，黄莺深坐啼东风。野人何为帝城里，祇唱吴歌弄春水。水边半掩谁家门，暗香吹送湘娥裙。回身踏破莲花步，庳车载上山头墓。碧云满天人不来，我今且醉葡萄杯。玉露沈沈冻银碗，清歌历历催牙板。亚字阑干日又西，闲思往事作新题。蓬莱借得三足使，去问扬州桥廿四。如花玉女擘花笺，供写侬家白纻篇。
同诸君兴圣寺看杏花
作者：惠周惕
朝代：清

谁剪明霞散山曲，千枝万枝红簌簌。五家合队丽人行，杜老瞢腾看不足。聊凭杯酒添春酣，乌帽欹斜尚可簪。客路心情似春雨，晚来和我梦江南。
咏史
作者：惠周惕
朝代：清

似说天书下紫宸，筑宫养赡聚流民。壶餐那得移诸邑，木酪曾闻活几人。肯与再生犹有策，若驱为盗岂无因。公田租挈年年重，且议宽征事抚循。入关有诏勿苛留，乡部纷纷更有求。民死岂关官长事，岁饥空使庙堂忧。简田比日灾为甚，报政今年课最优。远近庶司无失职，欲从何处问侵牟。
咏史·其一
作者：惠周惕
朝代：清

似说天书下紫宸，筑宫养赡聚流民。壶餐那得移诸邑，木酪曾闻活几人。肯与再生犹有策，若驱为盗岂无因。公田租挈年年重，且议宽征事抚循。
咏史·其二
作者：惠周惕
朝代：清

入关有诏勿苛留，乡部纷纷更有求。民死岂关官长事，岁饥空使庙堂忧。简田比日灾为甚，报政今年课最优。远近庶司无失职，欲从何处问侵牟。
夏日写怀
作者：惠周惕
朝代：清

自从飞鞚到人寰，最忆城南香水湾。旅舍一凉来好雨，竹床昨夜梦青山。藕花风绕湖三面，红豆阴输屋半间。更有西邻垂白叟，来言玉桂待同攀。
夜坐有怀
作者：惠周惕
朝代：清

青天如澄江，片月初洗出。草光露离离，树影风瑟瑟。寒更夜点疏，惊羽孤飞疾。惆怅不成眠，怀人坐终夕。
寄汤西崖
作者：惠周惕
朝代：清

绿酒待明月，碧云期美人。一从江南别，三见梨花春。有客昨夜至，诵君佳句新。不知怀旧作，曾否到松筠。
敝裘
作者：惠周惕
朝代：清

一番凄风促暮砧，漫倾残笥付缝纴。丝纹断续难容线，毛理稀疏不受针。犹有馀温胜短褐，还将独夜抵重衾。岁寒惟尔堪相倚，忍为丰貂易素心。
斤竹岭
作者：惠周惕
朝代：清

鸟道盘空一线悬，杖藜徐步出层巅。云埋半岭疑无地，石压孤峰欲蔽天。废寺草长时见鹿，深林径绝但闻泉。野人好事真痴绝，剔藓题诗记岁年。
棹歌
作者：惠周惕
朝代：清

秋光瑟瑟半江红，花事阑珊到水荭。昨日芙蓉今日老，一年生怕鲤鱼风。
泛曹娥江
作者：惠周惕
朝代：清

晴天倒泻落篷窗，风碎罗纹漾碧幢。两岸青山云断续，层层红叶醉秋江。
玉蝀桥望西山秋爽
作者：惠周惕
朝代：清

苑水明于天，秋山送遥碧。苍然石桥上，空翠扑巾帻。香余残荷风，凉引新桐色。蔚蓝冒晴峦，淡沱映斜日。林表生孤烟，云边数归翮。淡焉谢尘嚣，身在藐姑射。
联句
作者：惠周惕
朝代：清
体裁：古风

朔风酿寒天，觱栗吹半夜。云压云意浓，冰澌浪头驾。篙师如缩猬，胶艇等缚舍。旗翻乌转堕，弓拨帆倒卸。力俛十步前，锤动百夫唶。凄入怨女吟，气激猛士咤。橐籥枋不司，吹嘘力谁借。盘空怒号窍，入窦巧寻罅。懵腾蚁在穴，蹩躠虱行胯。金石日撞莛，衣裳岁赠嫁。聊当慎眠食，具物浪号嗄。汤圆石铫珠，香滴小槽蔗。清宜爱烹噍，寒欲近杯斝。圆瓷玉同温，寸炭金抵价。堆盘芼寒蔬，锵器戛老瓦。五白互争枭，三条续燃桦。懒嫚嵇康锻，荡佚李广射。羞为苍蝇鸣，宁受腐鼠吓。舌本冷愈虬，诗械窘不赦。要将肮脏意，浩与霜霰泻。灯檠坐欲地，更鼓打亦乍。麾幢子前收，旗鼓我寻罢。鲁卫既同政，齐晋孰继霸。一笑正甘寝，蘧然庄蝶化。
赠傅青主先生
作者：惠周惕
朝代：清

元晏去几时，释劝久不作。先生继其踪，大义动寥廓。弱冠便恢宏，深湛鄙曲学。羸然一布衣，开口笑管乐。偶然颂佳句，完月天河濯。翰墨更淋漓，交{艹电}互拿攫。人间得片纸，宝爱过金错。谁能尽卿材，区区乃糟粕。维昔天澒洞，党祸炽毒蠚。吁嗟袁使君，无罪婴木索。贾彪一西行，正议夺谣诼。归来默无言，抱影窜丘壑。家贫意弥安，身老志愈悫。荷筱先春耕，腰镰待秋获。乌犍驱一具，史传挂两角。欣然足平生，俯仰幸不怍。何图天网张，纵獠到山泽。罾罘捎凤凰，笼置群鸟雀。敦迫使就途，携无一钱橐。饥寒引百病，侵淫及腰脚。不堪踸踔行，穴板卧缠缚。沈痾势延绵，芦酒御不敕。至尊问起居，宰相给医药。遗之不言谢，问之徒诺诺。我时客京师，朱门绝芒屩。一心钦英风，比日请尤数。先生为我起，意色都不恶。吐口一开怀，片言得大略。山泉本来清，不受盥漱浊。浮云或到地，竦竦即高擢。文举置西园，仲御亦诣洛。从来贤达流，通道耻龌龊。当今瑚琏姿，先后照台阁。俄然获宝鼎，光彩半剥落。摩挲意已厌，那用当杯杓。莫叹归无时，故山行可约。
赠傅青主先生
作者：惠周惕
朝代：清
体裁：古风

元晏去几时，释劝久不作。先生继其踪，大义动寥廓。弱冠便恢宏，深湛鄙曲学。羸然一布衣，开口笑管乐。偶然颂佳句，完月天河濯。翰墨更淋漓，交■互拿攫。人间得片纸，宝爱过金错。谁能尽卿材，区区乃糟粕。维昔天澒洞，党祸炽毒蠚。吁嗟袁使君，无罪婴木索。贾彪一西行，正议夺谣诼。归来默无言，抱影窜丘壑。家贫意弥安，身老志愈悫。荷筱先春耕，腰镰待秋获。乌犍驱一具，史传挂两角。欣然足平生，俯仰幸不怍。何图天网张，纵獠到山泽。罾罘捎凤凰，笼置群鸟雀。敦迫使就途，携无一钱橐。饥寒引百病，侵淫及腰脚。不堪踸踔行，穴板卧缠缚。沈痾势延绵，芦酒御不敕。至尊问起居，宰相给医药。遗之不言谢，问之徒诺诺。我时客京师，朱门绝芒屩。一心钦英风，比日请尤数。先生为我起，意色都不恶。吐口一开怀，片言得大略。山泉本来清，不受盥漱浊。浮云或到地，竦竦即高擢。文举置西园，仲御亦诣洛。从来贤达流，通道耻龌龊。当今瑚琏姿，先后照台阁。俄然获宝鼎，光彩半剥落。摩挲意已厌，那用当杯杓。莫叹归无时，故山行可约。
赠维扬顾书宣
作者：惠周惕
朝代：清

维扬顾子文章雄，渡江问我清溪东。入门一见便惊绝，袖底诗卷光熊熊。造次手揽读未遍，齿牙陡觉生清风。君言学诗二十载，前后正变差能穷。人生眉眼不自见，愿以妍丑烦青铜。余时怵惕未敢荷，君才何健词何恭！吾身贫贱困荆棘，窃弄笔墨吟三冬。一言落纸与俗忤，口排吻击轰儿童。迩来读书但自省，得失岂暇争鸡虫。闻君议论复感发，如瞽得相行有筇。君才趫捷实倍我，何以属我相磨砻。得闻君善我必劝，若遇我过须君攻。昌黎韩子昔有语，终始相合如駏蛩。君今别去正秋暮，得句幸寄南飞鸿。
重九潘长公恬庵昆仲招同魏苍石饮太白楼分韵
作者：惠周惕
朝代：清

天围睥睨拥南楼，画棁飞甍俯济州。千载尚馀高士迹，一尊今续酒人游。碧云淡日黄花节，红树西风白雁秋。客里放怀须酩酊，莫教枨触故乡愁。
题姜西溟洞庭秋望图
作者：惠周惕
朝代：清

万顷沦漪上，行行何所之。为看青嶂出，因与白鸥期。晓露零枫叶，清江怨竹枝。试将萧飒意，入浦问渔师。欲访鸱夷子，还寻桑苎翁。斯人渺何所，极浦远空濛。出没看孤棹，参差数去鸿。微吟向天末，吹断野莲风。
题姜西溟洞庭秋望图·其一
作者：惠周惕
朝代：清

万顷沦漪上，行行何所之。为看青嶂出，因与白鸥期。晓露零枫叶，清江怨竹枝。试将萧飒意，入浦问渔师。
题姜西溟洞庭秋望图·其二
作者：惠周惕
朝代：清

欲访鸱夷子，还寻桑苎翁。斯人渺何所，极浦远空濛。出没看孤棹，参差数去鸿。微吟向天末，吹断野莲风。
题画鹰
作者：惠周惕
朝代：清

独石黄花古戍楼，角鹰瞵目睇高秋。纷挐燕雀浑无赖，那得迟回不下韝。
坐月酬郑见怀之作
作者：惠士奇
朝代：清

明月上西轩，流光照积雪。开轩一长望，皎皎千里洁。佳人怨遥夜，起坐弹金屑。为我操《孤鸾》，怅然感离别。相思报瑶华，无使音尘绝。
姑胥台怀古二首
作者：惠士奇
朝代：清

五道通诸郡，三江绕故都。白猿终霸越，黑犬竟亡吴。人去空芳草，春来长绿芜。萧萧杨柳岸，愁杀夜啼乌。好上三台望，还从九曲行。可怜文种水，犹抱伍胥城。风雨松林暗，烟波笠泽清。公孙今在否，寂寞久无声。
姑胥台怀古二首·其一
作者：惠士奇
朝代：清

五道通诸郡，三江绕故都。白猿终霸越，黑犬竟亡吴。人去空芳草，春来长绿芜。萧萧杨柳岸，愁杀夜啼乌。
姑胥台怀古二首·其二
作者：惠士奇
朝代：清

好上三台望，还从九曲行。可怜文种水，犹抱伍胥城。风雨松林暗，烟波笠泽清。公孙今在否，寂寞久无声。
广州十二月书怀
作者：惠士奇
朝代：清

风物娱游子，孤怀强自宽。鹧鸪知岁暮，鹦鹉诉冬寒。山上飞鸣好，樊中饮啄安。可怜珠树鸟，无地避金丸。
张文献公庙
作者：惠士奇
朝代：清

海燕辞巢日，何曾峦旧痕。南州一麾去，北阙几人存。蕃将频蒙宠，胡雏竟负恩。凄凉《谪仙怨》，空向曲中论。
樵客行
作者：惠士奇
朝代：清

春山暮，山花吹满樵人路。平原浅草连天远，樵风初起樵云卷。数声樵唱出林间，夜夜归来担头满。晓上阴崖逢月黑，前溪虎去犹留迹。昨宵山水漂人家，失却涧边磨斧石。伐木当伐檀，刈薪当刈兰。刈兰为佩檀为辐，免使年年老空谷。
牧童词
作者：惠士奇
朝代：清

溪水碧，溪上牧童青箬笠。乌犍斜系柳阴中，藉草卧吹三孔笛。横鞭还过饮牛亭，亭边扑扑飞牛虻。雀儿鼓翅虾蟆跳，陂塘水满齐牛腰。归来仍放青山郭，远树仟仟烟漠漠。日暮闻歌不见人，隔林月下敲牛角。
田家行
作者：惠士奇
朝代：清

二月青虫初化蝶，三月红蚕欲断叶。桑榆门巷绿阴成，四月家家缫白雪。屋边豆苗垂宛宛，雁齿丛长雀梅短。道中历乱虾蟆衣，昨夜风来牛迹满。竹鸡啼罢楚鸠语，十日田家九日雨。平旦开门看天色，声声老扈催收麦。日出腰镰向陇头，桑间惊起黄离留。
簇蚕词
作者：惠士奇
朝代：清

麦风细，蚕眠地。桑叶残，蚕上山。蚕房渐觉侵微暑，乍暄还暖愁煞汝。朝热熏笼夜点灯，窃脂驱雀猫捕鼠。一日茸茸粉絮结，两日堆堆白于雪。三日团团论斗盛，小妇量来大妇称。缲出新丝付机杼，织成十样花纹绫。君不见茧税年年充国课，浴蚕娘子常衣布。
送徐亮直编修奉使琉球
作者：惠士奇
朝代：清

海神擎日映波红，此去扶桑直向东。鲸眼常明无月夜，鲎身能使不帆风。天书捧到恩应渥，唐帕传来语尽通。想见中山迎使节，踏歌齐拥紫髯翁。
送蒋树存之官馀庆
作者：惠士奇
朝代：清

忆昔识君年弱冠，风流文酒长耽玩。无事频过交翠堂，觥筹往往行无算。二月山塘柳色青，玉箫金管醉中听。可怜明月初三夜，最忆春风第一亭。沉沉玉漏鸣街鼓，寂寂春阴月停午。灯前一曲《柘枝》新，小玉傞傞踏筵舞。云散花残事已空，秦淮水榭又相逢。三条共剪深更烛，五夜同听锁院钟。数载飘零不相见，去年忽睹云卿面。待诏吾留金马门，修书君上南熏殿。只今天子急循良，莫恨天涯道路长。乌撒白苗生似鹿，畲丁溪子狠如羊。边氓正欲烦君抚，况有君家《理县谱》。九溪斜绕葛蛮司，十洞遥连金竹府。不知握手在何年，离别今朝倍黯然。待尔归来寻旧约，月明重泛虎丘船。
送陈秋田先生之官长宁
作者：惠士奇
朝代：清

善卷洞里咀丹客，玉液朝朝炼精魄。偶然作吏山水邦，衣裳犹带云霞色。昔年曾到瘴江滨，布袜青鞋万里身。邑里时逢乌蜑户，居民半是马留人。今年仍往西南徼，路远健鹰飞不到。剑阁回看北向云，石门遥指南征道。知君才似寇巴东，莫叹生涯类转蓬。登栈人行红树杪，隔溪猿啸白云中。平林芳草萋萋绿，从此连绵到西蜀。月上峨嵋一片秋，烟销巴水三回曲。泸川渺渺夕阳低，更在泸川西复西。遥想讼庭春寂寂，海棠花发杜鹃啼。
除夕写怀
作者：惠士奇
朝代：清

持门赖健妇，颇忆盆孟光。今夕复何夕，洗手调羹汤。辛盘与椒酒，一一亲排当。夜半理梳裹，灯前事晨妆。君姑尚未起，鸡鸣候高堂。□□偕先后，杂佩鸣珩璜。我亦梦到家，身侍阿母旁。乌啼忽警觉，仍在天一方。梦回思往事，石阙空衔悲。缅惟遭丧日，事远尚可追。先君昔迁谪，家细不得随。二载密云尹，溘然遂长违。时余行未至，伯兄适南归。饭含未及视，安用有子为？一棺尚寄旅，僻在城南陲。遥忆今夜奠，纸钱风吹灰。吾闻古丧礼，未葬不释缞。念此痛欲绝，有如刺心锥。哀歌不成曲，我唱和者谁。
题座主安溪相国纪伯父葆甫先生破贼诗后
作者：惠士奇
朝代：清

孤城鼓角四山闻，刁斗声中五夜分。独领数人探虎穴，何如一鹘入鸦群。青袍不改儒生服，白马偏成上将勋。万丈峰头馀故垒，千秋犹说李摩云。李罕之攻破摩云山，树栅其上，时人呼为李摩云。
五湖村舍
作者：惠沛
朝代：清

小住湖干客，春来处处幽。好山皆入座，远树不遮楼。乳燕频窥砚，闲鱼自上钩。短蓑垂钓者，画里独移舟。
和九日龙山登高
作者：惠沛
朝代：清

戏马台荒莫问津，且移双屐上嶙峋。非无白社能留客，只恐黄花解笑人。远水孤帆期范蠡，夕阳衰草吊春申。登临底事伤怀抱，倚醉还欹漉酒巾。
和王孟端惠山煮茶原韵
作者：惠衮
朝代：清

窗虚夜不寐，容与石栏边。细细穿林月，泠泠落涧泉。竹炉存活火，葵扇散轻烟。咏罢玉川句，临风似得仙。
和高季迪怀云林草堂原韵
作者：惠衮
朝代：清

青邱閟阁想当年，风雨相望怅各天。云木清癯堪入画，草堂枯寂似逃禅。诗篇不落金元后，人物宜居魏晋前。笠泽淞江饶胜友，烟波时泛米家船。
夜占
作者：惠远谟
朝代：清

明月入小窗，竹影画几席。谁家人未眠，声声送长笛。镫花落夜阑，寒影动虚壁。谡谡松间风，鸣涛伴幽寂。
夜占·其一
作者：惠远谟
朝代：清

明月入小窗，竹影画几席。谁家人未眠，声声送长笛。
夜占·其二
作者：惠远谟
朝代：清

镫花落夜阑，寒影动虚壁。谡谡松间风，鸣涛伴幽寂。
秋日杂感
作者：惠远谟
朝代：清

湛湛秋露滋，开此檐下葵。清馥随轻风，丹心耀朝辉。惜哉未能久，久已成空枝。芃芃园中草，春秋长萋萋。没我阶前兰，欺我石上芝。寒霜一朝下，亦复相披离。岂如南山松，夭矫挺奇姿。春风与秋霜，荣瘁两不知。季秋霜露繁，木落山色改。天地有萧瑟，炎暖岂长在。可怜东篱花，萎落无人采。无言倚霜恨，芳心若有待。君子审进退，所贵在时宜。神龙失海水，不知尺泽鲵。猛虎陷深阱，豚犬亦得欺。晋人有冯妇，千古所共嗤。我生若秋蓬，从风任飞止。入云畏霜寒，委路恶泥滓。孰云周道夸，吾行多倾圮。荆棘满敝衣，乱石齧双趾。狂风斗虎豹，冷月啸山鬼。君子戒口舌，小人爱萋菲。去去勿复言，世道已如此。高天无纤云，遥夜独明月。寒影落疏檐，清光隔松叶。吾生百年内，强半在离别。美人阻山川，咫尺不可越。相思秋夜长，凉飙澈肌骨。庭阴看月堕，叶响闻落滴。仰望空云霄，何当奋双翮。瑶台执素手，徘徊终此夕。
秋日杂感·其一
作者：惠远谟
朝代：清

湛湛秋露滋，开此檐下葵。清馥随轻风，丹心耀朝辉。惜哉未能久，久已成空枝。芃芃园中草，春秋长萋萋。没我阶前兰，欺我石上芝。寒霜一朝下，亦复相披离。岂如南山松，夭矫挺奇姿。春风与秋霜，荣瘁两不知。
秋日杂感·其三
作者：惠远谟
朝代：清

我生若秋蓬，从风任飞止。入云畏霜寒，委路恶泥滓。孰云周道夸，吾行多倾圮。荆棘满敝衣，乱石齧双趾。狂风斗虎豹，冷月啸山鬼。君子戒口舌，小人爱萋菲。去去勿复言，世道已如此。
秋日杂感·其二
作者：惠远谟
朝代：清

季秋霜露繁，木落山色改。天地有萧瑟，炎暖岂长在。可怜东篱花，萎落无人采。无言倚霜恨，芳心若有待。君子审进退，所贵在时宜。神龙失海水，不知尺泽鲵。猛虎陷深阱，豚犬亦得欺。晋人有冯妇，千古所共嗤。
秋日杂感·其四
作者：惠远谟
朝代：清

高天无纤云，遥夜独明月。寒影落疏檐，清光隔松叶。吾生百年内，强半在离别。美人阻山川，咫尺不可越。相思秋夜长，凉飙澈肌骨。庭阴看月堕，叶响闻落滴。仰望空云霄，何当奋双翮。瑶台执素手，徘徊终此夕。
立秋
作者：惠远谟
朝代：清
体裁：诗

草木欲摇落，翛然天地清。林塘消暑气，砧杵动秋声。叶不因风堕，虫知应节鸣。晚凉庭院静，新月傍檐明。
邓尉观梅用商丘宋抚军韵
作者：惠远谟
朝代：清

千树浑如雪，无花可并香。低回松下径，斜掩竹间房。蕊密春寒劲，枝空夜月光。还元高阁望，胜绝是渔洋。问讯昙山路，言寻石壁花。数枝寒寂历，万木冻槎丫。砌下湖波汹，岩前野雀哗。精蓝芜废尽，犹自发奇葩。最爱紫藤坞，苍松翠柏閒。人家倚{石荦}确，鸟语送绵蛮。清兴为花发，馀香拂袖还。一枝斜插鬓，应笑傍衰颜。
邓尉观梅用商丘宋抚军韵·其一
作者：惠远谟
朝代：清

千树浑如雪，无花可并香。低回松下径，斜掩竹间房。蕊密春寒劲，枝空夜月光。还元高阁望，胜绝是渔洋。
邓尉观梅用商丘宋抚军韵·其三
作者：惠远谟
朝代：清

最爱紫藤坞，苍松翠柏閒。人家倚{石荦}确，鸟语送绵蛮。清兴为花发，馀香拂袖还。一枝斜插鬓，应笑傍衰颜。
邓尉观梅用商丘宋抚军韵·其三
作者：惠远谟
朝代：清
体裁：五言律诗

最爱紫藤坞，苍松翠柏閒。人家倚■确，鸟语送绵蛮。清兴为花发，馀香拂袖还。一枝斜插鬓，应笑傍衰颜。
邓尉观梅用商丘宋抚军韵·其二
作者：惠远谟
朝代：清

问讯昙山路，言寻石壁花。数枝寒寂历，万木冻槎丫。砌下湖波汹，岩前野雀哗。精蓝芜废尽，犹自发奇葩。
重到山中怅然感旧次壁间韵
作者：惠远谟
朝代：清

故人松竹问初盟，流水行云笑此生。解语老猿曾识面，试飞雏鹤未知名。银笺剩有牢愁句，玉笛偏多感旧声。振翮凌风吾已倦，漫劳九万说鹏程。
题画
作者：惠远谟
朝代：清

抱瓮城南学灌畦，绿蓑黄犊草萋萋。一鞭残照柴门底，又见前村月满溪。身是田间稼穑民，数家茅屋自成邻。但知牛背一犁雨，不识马蹄十丈尘。
题画·其一
作者：惠远谟
朝代：清

抱瓮城南学灌畦，绿蓑黄犊草萋萋。一鞭残照柴门底，又见前村月满溪。
题画·其二
作者：惠远谟
朝代：清

身是田间稼穑民，数家茅屋自成邻。但知牛背一犁雨，不识马蹄十丈尘。
龙虎山归次答周晚香楼字韵
作者：惠远谟
朝代：清

千里云山一棹收，西风拂面早知秋。望回彭蠡烟初合，路入严滩境转幽。世味可能成腐鼠，海槎终拟问牵牛。松窗落月微明夜，梦绕神山十二楼。
过哈密
作者：惠龄
朝代：清

西扼雄关第一区，鞭丝遥指认伊吾。当年雁碛劳戎马，此日人烟入版图。路向车师云黯淡，天连吐谷雪模糊。寒威阵阵催征骑，不问村醪尚有无。
上曹先生溶
作者：愈𣊡
朝代：清

初衣无恙芰荷青，丘壑从教白石扃。人为花阴留好鸟，自于泉上置孤亭。雁门守至慵时款，匡岳僧谈喜夜听。尚有洛神忘未得，红笺绣笔赋娉婷。清渭终南不复知，隐沦故旧独相思。坐来祇自论鱼钓，门下犹能揖马医。櫑具久为桃氏贱，旸夷宁免鞄人嗤。何当轨匠勤勤及，斗薮尘冠意更迟。
上曹先生溶·其一
作者：愈𣊡
朝代：清
体裁：七言律诗

初衣无恙芰荷青，丘壑从教白石扃。人为花阴留好鸟，自于泉上置孤亭。雁门守至慵时款，匡岳僧谈喜夜听。尚有洛神忘未得，红笺绣笔赋娉婷。
上曹先生溶·其二
作者：愈𣊡
朝代：清
体裁：七言律诗

清渭终南不复知，隐沦故旧独相思。坐来祇自论鱼钓，门下犹能揖马医。櫑具久为桃氏贱，旸夷宁免鞄人嗤。何当轨匠勤勤及，斗薮尘冠意更迟。
东山独行
作者：愈𣊡
朝代：清
体裁：古风

日射绝壁赤，群峰互相矗。生烟泄翠微，羁鸟散荣木。幽径取萦回，佛庐在岩腹。遥见僧出溪，石桥人影独。土平作新田，冈缺成小屋。其间千仞屏，岋嶪亦不俗。阴崖豁为门，俯瞰气浑穆。疑有太古碑，吾欲缒绳读。
学舂陵行
作者：愈𣊡
朝代：清

少卿牧海滨，牛与犊交驱。次公守颍阳，神鸟集其都。我无两贤德，猥受竹使符。夙兴自策励，冀以答盛谟。荒州介南陲，道路遥且迂。岩嶅相错纠，郁郁篁佳芜。停辕值猳狙，束带逢鼪鼯。不知鱼米市，但见？豕涂。巨奸忽梗理，荆甸为盗区。鼓笳震九嶷，锋镝流苍梧。朅来即摧陷，百邑无完郛。舂陵抑何幸，乃得免毒痡。山氓保耕稼，野老全妻孥。亮由彼贼仁，刺史宁有图。作诗见微意，循绶愧久纡。何当扬休风，一遣凋攰苏。
学舂陵行
作者：愈𣊡
朝代：清
体裁：古风

少卿牧海滨，牛与犊交驱。次公守颍阳，神鸟集其都。我无两贤德，猥受竹使符。夙兴自策励，冀以答盛谟。荒州介南陲，道路遥且迂。岩嶅相错纠，郁郁篁佳芜。停辕值猳狙，束带逢鼪鼯。不知鱼米市，但见𧉮豕涂。巨奸忽梗理，荆甸为盗区。鼓笳震九嶷，锋镝流苍梧。朅来即摧陷，百邑无完郛。舂陵抑何幸，乃得免毒痡。山氓保耕稼，野老全妻孥。亮由彼贼仁，刺史宁有图。作诗见微意，循绶愧久纡。何当扬休风，一遣凋攰苏。
康小范彭燕又秦汝翼近修师同盟诸子集家仲草堂汝翼与师留宿西轩谈越州事竟夕
作者：愈𣊡
朝代：清

不见宁三岁，相逢且一杯。党人元节老，家国子山哀。脱帽当秋水，飞觥压晚雷。叶潭花屿色，直映啸歌开。高人还岭表，名士到江西。乱后船新刺，樽前袂重携。疏篁凉夜簟，淡月曙窗鸡。满抱冬青恨，吞声话会稽。
康小范彭燕又秦汝翼近修师同盟诸子集家仲草堂汝翼与师留宿西轩谈越州事竟夕·其一
作者：愈𣊡
朝代：清
体裁：五言律诗

不见宁三岁，相逢且一杯。党人元节老，家国子山哀。脱帽当秋水，飞觥压晚雷。叶潭花屿色，直映啸歌开。
康小范彭燕又秦汝翼近修师同盟诸子集家仲草堂汝翼与师留宿西轩谈越州事竟夕·其二
作者：愈𣊡
朝代：清
体裁：五言律诗

高人还岭表，名士到江西。乱后船新刺，樽前袂重携。疏篁凉夜簟，淡月曙窗鸡。满抱冬青恨，吞声话会稽。
村落
作者：愈𣊡
朝代：清
体裁：五言律诗

村落犹淳古，艰难假荫宜。醵钱春社日，散酒夕阳时。耒耜谋邻姥，衣幍报塾师。朱方方带甲，好与一丘期。
登永寿寺舍利塔望岱岳太行
作者：愈𣊡
朝代：清
体裁：古风

南帆越千里，刺眼无寸山。一登高迥处，非复河卫间。乃知宝王刹，嵽嵽俯四寰。手挥白日冷，足蹑青云闲。天龙与天马，宛在户牖跧。双鬟一朝尽，黛色如可攀。直疑飞鸟外，足以恣往还。昔贤已自诧，况我尘土颜。
哭常理斋叠韵八绝
作者：慈国璋
朝代：清

昨梦依稀草阁中，故人欢笑昔年同。谁知杀贼精灵至，万里蓬飘认故丛。闻报惊心疑信中，分明讯问几番同。寝门痛哭伤知己，血渍蛮荒何处丛。平生志节古人中，一旦艰危烈气同。二十六人一日死，谁能挥刃豕狼丛。尔骨谁收昔岭中，始知蜀道上天同。忠骸定有边人识，芝草长松自作丛。陟岵情殷壁垒中，生前依慕死还同。忠魂惟有倚闾念，夜夜悲声燐火丛。圣贤心事至情中，妻子谁言敝屣同。大节岂容儿女恋，决知死所是蚕丛。日挟诗囊二剑中，一编寄我百朋同。不知豺虎纵横际，几许珠玑落莽丛。茫茫身事百年中，长望归来白首同。三径黄花相约处，祗今衰飒不成丛。
哭常理斋叠韵八绝·其一
作者：慈国璋
朝代：清

昨梦依稀草阁中，故人欢笑昔年同。谁知杀贼精灵至，万里蓬飘认故丛。
哭常理斋叠韵八绝·其七
作者：慈国璋
朝代：清

日挟诗囊二剑中，一编寄我百朋同。不知豺虎纵横际，几许珠玑落莽丛。
哭常理斋叠韵八绝·其三
作者：慈国璋
朝代：清

平生志节古人中，一旦艰危烈气同。二十六人一日死，谁能挥刃豕狼丛。
哭常理斋叠韵八绝·其二
作者：慈国璋
朝代：清

闻报惊心疑信中，分明讯问几番同。寝门痛哭伤知己，血渍蛮荒何处丛。
哭常理斋叠韵八绝·其五
作者：慈国璋
朝代：清

陟岵情殷壁垒中，生前依慕死还同。忠魂惟有倚闾念，夜夜悲声燐火丛。
哭常理斋叠韵八绝·其八
作者：慈国璋
朝代：清

茫茫身事百年中，长望归来白首同。三径黄花相约处，祗今衰飒不成丛。
哭常理斋叠韵八绝·其六
作者：慈国璋
朝代：清

圣贤心事至情中，妻子谁言敝屣同。大节岂容儿女恋，决知死所是蚕丛。
哭常理斋叠韵八绝·其四
作者：慈国璋
朝代：清

尔骨谁收昔岭中，始知蜀道上天同。忠骸定有边人识，芝草长松自作丛。
寄和常理斋四弟二十一首 其一 接来书得诗稿喜而有作
作者：慈国璋
朝代：清

契阔于今甚，联吟觉昔亲。寄梅来驿使，剖鲤慰怀人。宓子琴非杳，草堂风尚新。自兹无寂寞，玩诵日频频。
寄和常理斋四弟二十一首 其七 来札嘱家有藏书许借观且代为收贮无徒饱蠹鱼意甚高矣然亦何遽少什袭耶愿仍留百城为将来骥子之资且上慰老伯倚望万里之外不时把观常如君环左右也因申谢之
作者：慈国璋
朝代：清

爱我惟君少俗衷，百城权寄速邮筒。知怜枥骥思千里，更惜蟫鱼饱一空。阶树参云真乐趣，琅函插架旧家风。倚闾望罢犹披览，万卷应留慰老翁。
寄和常理斋四弟二十一首 其三 题爱吟稿思有所和
作者：慈国璋
朝代：清

爱吟当日有尧夫，遗韵流风起后儒。安乐窝中如是尔，风尘道上亦然乎。蜀山立马云开锦，辽水垂钩月映芦。相望天涯唯赠答，阳春此和岂能无。
寄和常理斋四弟二十一首 其九 来书问三舍弟病愈及五舍弟与子侄读书进益
作者：慈国璋
朝代：清

白驹隙过不堪任，可奈生平种种心。日对诸昆一第老，年催半百二毛侵。萱闱且喜高稀寿，雁序差欣绝病吟。年少峥嵘惟阿善，猥从马上博青衿。
寄和常理斋四弟二十一首 其二 闻莅任后民有青天之诵
作者：慈国璋
朝代：清

蚕丛飞度望如仙，利器新硎正及年。浑视充人皆赤子，别开西土一青天。劳于案牍酬时望，拙在催科慕昔贤。万里民谣邮置速，分明远送故人边。
寄和常理斋四弟二十一首 其五 闻署篆遂宁
作者：慈国璋
朝代：清

待徵黄相晋城间，膏雨倏移到石山。回首棠开花作县，行将油卜凤巢关。鸣琴韵雅应重理，问俗诗新未可删。万里故人时拭目，德声定载雁鱼还。
寄和常理斋四弟二十一首 其八 来札嘱于箧中捡阮亭十种唐诗不得
作者：慈国璋
朝代：清

芸阁经年未捡题，瑶编去我竟何之。乍惊失剑心多惑，欲逐亡羊路转岐。从此顿添良友忆，方今有鉴借书痴。渔洋著作流传广，待购嫏嬛寄所思。
寄和常理斋四弟二十一首 其六 来书以戊子入闱分校为最得意事并示闱卷
作者：慈国璋
朝代：清

子岁风檐奏郢斤，星周一纪此衡文。峨眉擅秀笋班出，锦水探奇珊网分。不负初心君自信，最为得意我同欣。门墙桃李秾华发，染向溪笺墨尚氲。
寄和常理斋四弟二十一首 其十 为儿子士惠求聘令女蒙俯允敬谢
作者：慈国璋
朝代：清

债名欢喜日相寻，男女室家父母心。之子于归思淑德，十年乃字获佳音。冰清玉润知难副，骍角犁牛愧转深。万里成言惟一纸，百年良约重千金。
寄和常理斋四弟二十一首 其十一 来书问苏公苏已溘逝并伤达西园之殁理斋亦未知之也
作者：慈国璋
朝代：清

昔游夙契近如何，零落经年觉巳□。地下苏公悲宿草，西园达士泣山阿。君怀天末应残梦，我过山阳空作歌。逝水东流无限恨，不堪极目送苍波。
寄和常理斋四弟二十一首 其十三 又和放衙韵
作者：慈国璋
朝代：清

垂帘静寂夕阳时，卧阁看云日下迟。四野耕犁知少事，郫筒浅酌自哦诗。
寄和常理斋四弟二十一首 其十二 和来诗冒暑出都福赵二同年远送至芦沟桥贳酒作别恨未得预也依韵和之聊当与福赵作三人耳
作者：慈国璋
朝代：清

君为起舞我能歌，贳酒旗亭奈别何。剑阁芦沟两相望，山云草莽水云波。
寄和常理斋四弟二十一首 其四 跋诗稿后
作者：慈国璋
朝代：清

律叶宫商美，思深楮墨豪。更饶弹古调，相对忆风骚。
寄和常理斋四弟二十一首 其四 跋诗稿后
作者：慈国璋
朝代：清

律叶宫商美，思深楮墨豪。更饶弹古调，相对忆风骚。君为起舞我能歌，贳酒旗亭奈别何。剑阁芦沟两相望，山云草莽水云波。垂帘静寂夕阳时，卧阁看云日下迟。四野耕犁知少事，郫筒浅酌自哦诗。
寄和常理斋四弟二十一首·接来书得诗稿喜而有作
作者：慈国璋
朝代：清

契阔于今甚，联吟觉昔亲。寄梅来驿使，剖鲤慰怀人。宓子琴非杳，草堂风尚新。自兹无寂寞，玩诵日频频。蚕丛飞度望如仙，利器新硎正及年。浑视充人皆赤子，别开西土一青天。劳于案牍酬时望，拙在催科慕昔贤。万里民谣邮置速，分明远送故人边。爱吟当日有尧夫，遗韵流风起后儒。安乐窝中如是尔，风尘道上亦然乎。蜀山立马云开锦，辽水垂钩月映芦。相望天涯唯赠答，阳春此和岂能无。待徵黄相晋城间，膏雨倏移到石山。回首棠开花作县，行将油卜凤巢关。鸣琴韵雅应重理，问俗诗新未可删。万里故人时拭目，德声定载雁鱼还。子岁风檐奏郢斤，星周一纪此衡文。峨眉擅秀笋班出，锦水探奇珊网分。不负初心君自信，最为得意我同欣。门墙桃李秾华发，染向溪笺墨尚氲。爱我惟君少俗衷，百城权寄速邮筒。知怜枥骥思千里，更惜蟫鱼饱一空。阶树参云真乐趣，琅函插架旧家风。倚闾望罢犹披览，万卷应留慰老翁。芸阁经年未捡题，瑶编去我竟何之。乍惊失剑心多惑，欲逐亡羊路转岐。从此顿添良友忆，方今有鉴借书痴。渔洋著作流传广，待购嫏嬛寄所思。白驹隙过不堪任，可奈生平种种心。日对诸昆一第老，年催半百二毛侵。萱闱且喜高稀寿，雁序差欣绝病吟。年少峥嵘惟阿善，猥从马上博青衿。债名欢喜日相寻，男女室家父母心。之子于归思淑德，十年乃字获佳音。冰清玉润知难副，骍角犁牛愧转深。万里成言惟一纸，百年良约重千金。昔游夙契近如何，零落经年觉巳□。地下苏公悲宿草，西园达士泣山阿。君怀天末应残梦，我过山阳空作歌。逝水东流无限恨，不堪极目送苍波。
夏日山居
作者：慈海
朝代：清

淡泊何干世，无求孰侮予。窗明蜂作鼓，花静蝶成闾。地僻能逃客，天长好读书。性灵随处养，绝妙是山居。
张毅夫弟西川硕学近闻落发五台口占以坚其志
作者：慈海
朝代：清

业火心薪昼夜煎，无常自古不知怜。汉家得鹿今安在，陆氏如龙亦枉然。碧眼胡僧九载坐，白衣大士一经传。洛阳春满花成锦，终对斜晖泣杜鹃。
翠微山龙王堂
作者：慈海
朝代：清

小亭池畔碧琅玕，坐纳春阴昼不寒。得失风闻皆入幻，是非云卷怎相干。波平浅水鱼游乐，声静高枝鸟梦安。领受个中真快活，进山容易出山难。
邹颖峰先生秋夜过谈
作者：慈海
朝代：清

萧瑟秋声不耐闻，故人望外喜同群。明星落地一湾水，怪石投天几块云。拊掌新诗工笑客，填杯凉月可邀君。相期更刮来朝目，应有清奇欣赏文。
韵珂大弟近不言诗
作者：慈海
朝代：清

曾从禅内悟清吟，此道难言古至今。季札已悬枯树剑，昭文不蓄有弦琴。皎然未必非前习，白也原来证后心。极地弥天方寸里，云何门外觅知音。
祝母寿诗
作者：慈禧
朝代：清
体裁：诗

世间爹妈情最真，泪血溶入儿女身。
殚竭心力终为子，可怜天下父母心！
忆洞庭吴不官
作者：慈视
朝代：清

贫贱亦行役，风尘了不关。心如太湖水，家在洞庭山。作客有时倦，吟诗无日闲。泉台遇同调，曾否忆人间。
过竹城寺吊段武威灵君
作者：慎俊
朝代：清
体裁：五言律诗

孝廉都属国，勋业重君侯。介士铙歌日，先零鏖战秋。官阶镌铁圹，铜柱卧灵丘。壮志今何在，黄花落地愁。
挽张之洞联
作者：慕佩玱
朝代：清
体裁：联

李有武定，于有金坛，左有湘阴，易名两字相符，昭代特褒贤宰相；福如富平，学如曲江，才如太岳，间世一家遥接，元勋突过古传人。
上元
作者：慕昌溎
朝代：清

微风十里飏红尘，宝马香车过往频。云敛三霄捧华月，镫明万户闹重闉。纷纷丝管良宵永，隐隐楼台淑气新。游戏长衢冠盖客，不知谁是上书人。
严子陵
作者：慕昌溎
朝代：清

大度刘文叔，重兴汉室秋。诸公尽麟阁，有客老羊裘。流水淘荣辱，机心付钓钩。大夫如可屈，应久觅封侯。
中条山吊司空表圣
作者：慕昌溎
朝代：清

落日寒无影，层云万里阴。诗人不可见，霜叶一山深。堕笏非嘉遁，成仁悲陆沈。清风谁许并，遥对首阳岑。
九日天宁寺登高歌
作者：慕昌溎
朝代：清

我来正值西风时，千林红叶舒清姿。禅房花木颇不俗，况复黄菊开满篱。更登小山骋远目，杈丫老树皆十围。云际阴阴日明灭，嗷嗷天末鸿雁飞。徘徊且倚石上酌，清霜已降蟹螯肥。茱萸满杯新酿绿，无言独自延清晖。此时微雨断复续，苍然湿翠沾人衣。落叶满山万籁寂，惟闻松间时涓滴。微风作冷客欲归，清磬一声寒烟夕。
倚楼
作者：慕昌溎
朝代：清

远岫明楼角，扶疏草木幽。坐来微雨歇，山气澹如秋。
冬夜欲雪柬诸弟妹
作者：慕昌溎
朝代：清

寒云欲酿雪，黯澹夜天迥。几度开帘望，疏星犹耿耿。黄叶啸空阶，霜气透衣冷。朔风号夜柝，冻鹤拳松顶。缺月露微光，寒梅瘦无影。转瞬玉花飞，待子倾新茗。
初夏读书杂咏
作者：慕昌溎
朝代：清

湿云蒸落日，雨气润流黄。好风时入户，飒然生微凉。晚花红堕砌，幽草弄馀芳。芸编间披览，虚室澹生香。虽惭管窥豹，得失亦评量。聊资耳目异，安问兴与亡。好鸟已复鸣，相对更举觞。深谷有枯草，阳崖茂嘉卉。兹岂物性殊，植高禀气异。巍巍卫、霍勋，赫赫椒房势。襁褓皆列侯，枝附尽高位。功成正少年，天幸易为致。谁识故将军，吞声霸陵尉。简子叹雀雉，其意殊堪嘲。初质犹不保，化生亦徒劳。如何秦、汉世，妄意希松乔。苍生力已尽，方士气正骄。秦女去不返，三山终迢遥。废书仰天叹，浮云开碧霄。
初夏读书杂咏·其一
作者：慕昌溎
朝代：清

湿云蒸落日，雨气润流黄。好风时入户，飒然生微凉。晚花红堕砌，幽草弄馀芳。芸编间披览，虚室澹生香。虽惭管窥豹，得失亦评量。聊资耳目异，安问兴与亡。好鸟已复鸣，相对更举觞。
初夏读书杂咏·其二
作者：慕昌溎
朝代：清

深谷有枯草，阳崖茂嘉卉。兹岂物性殊，植高禀气异。巍巍卫、霍勋，赫赫椒房势。襁褓皆列侯，枝附尽高位。功成正少年，天幸易为致。谁识故将军，吞声霸陵尉。简子叹雀雉，其意殊堪嘲。初质犹不保，化生亦徒劳。如何秦、汉世，妄意希松乔。苍生力已尽，方士气正骄。秦女去不返，三山终迢遥。废书仰天叹，浮云开碧霄。
别亲
作者：慕昌溎
朝代：清

祈招兴咏幸三思，叔世陵夷亦可悲。门户已开闽蜀洛，坡公端不合时宜。伯道无儿真恨事，中郎有女剧堪怜。淮阴易帜原良策，急为相攸慰九泉。谢却尘缘俗累纷，独伤白首负辛勤。此心难使幽明间，泉下还将望白云。幻影浮沤廿八年，庭闱别处转凄然。聪明根蒂如留得，不向他生再种缘。
别亲·其一
作者：慕昌溎
朝代：清

祈招兴咏幸三思，叔世陵夷亦可悲。门户已开闽蜀洛，坡公端不合时宜。
别亲·其三
作者：慕昌溎
朝代：清

谢却尘缘俗累纷，独伤白首负辛勤。此心难使幽明间，泉下还将望白云。
别亲·其二
作者：慕昌溎
朝代：清

伯道无儿真恨事，中郎有女剧堪怜。淮阴易帜原良策，急为相攸慰九泉。
别亲·其四
作者：慕昌溎
朝代：清

幻影浮沤廿八年，庭闱别处转凄然。聪明根蒂如留得，不向他生再种缘。
即目
作者：慕昌溎
朝代：清

閒看秋色到山家，几曲清溪绿树遮。惊起一双黄蛱蝶，见人飞入野棉花。
和浣云九姑征夫之作
作者：慕昌溎
朝代：清

风高万木啸，胡笳悲清秋。临河抚长剑，慨然中心忧。忆昔虏氛炽，杀气冲斗牛。丈夫志四方，不顾儿女愁。奋志辞乡里，驱马长悠悠。名王系颈归，胡骑屡见收。清霜已满鬓，陇水停不流。一身经百战，偏裨多封侯。人生趋王事，岂为身命谋。苟得展怀抱，麟阁非所求。
夜宴外家浣翠亭
作者：慕昌溎
朝代：清

西园成雅集，清夜寂无喧。冷露团花影，寒波敛月痕。危楼倚空翠，疏柳挂黄昏。好为留馀兴，中秋结桂尊。
夜闻西风大起有怀文波四妹
作者：慕昌溎
朝代：清

西风飒然至，万树动秋声。怀汝不成寐，长歌空复情。愿言生两翼，乘此便东征。细语别来事，宵深酒共倾。
太华山闻钟
作者：慕昌溎
朝代：清

太华新晴宿雨收，清钟遥度夜天幽。一声初动三峰迥，万籁都沈孤月秋。天外微传玄鹤唳，树间时见碧云流。松风飒起馀音杳，霜气横空失斗牛。
山行遇雨
作者：慕昌溎
朝代：清

惊风挟急雨，飒沓千山昏。黑云塞天地，陵谷茫不分。客子迷故路，四顾惊心魂。奇峰阻我前，何以回车辕。行行且复上，瘦马凌巑岏。砰訇走涧石，冻瀑如雷奔。轻冰结衣襟，山气厉严寒。远游意良苦，悲彼《行路难》。日暮念故乡，东望空长叹。
左太冲咏史
作者：慕昌溎
朝代：清

赫赫金、张势，朱紫荣襁褓。峨峨许、史庐，高台连曲沼。扬雄独不达，著书摅怀抱。伟哉身后名，文章传八表。倚桐始生时，见困于蒿草。及其凌云霓，倾枝巢凤鸟。奇材有迍邅，天命苦不早。鲲鹏异鸴鸠，知年有大小。
度韩侯岭
作者：慕昌溎
朝代：清

径仄劳车马，崎岖鸟道蟠。高皇无寸土，孤岭尚名韩。风劲汾流急，峰尖石剑攒。何须凌绝顶，转恐下山难。
忆梅
作者：慕昌溎
朝代：清

忽忆罗浮下，寒梅花正繁。祇应馀翠羽，相对语黄昏。怅望霜三径，清寥酒一樽。满天风雪里，独自向前村。
报国寺看花
作者：慕昌溎
朝代：清

逍遥古寺中，斜日上林顶。禅院静无声，微风弄花影。雨过野禽寂，一树碧桃冷。徘徊幽径侧，爱此芳春景。碧草满山亭，钟歇日正永。客去晚风凉，松上鹤初醒。
拟古诗
作者：慕昌溎
朝代：清

雄才柳柳州，文名少已擅。如何附权贵，遂令人所贱。幽兰竟遭锄，焦桐终入爨。行潦本无根，雨过即漫漫。浮游水上萍，胡为生其面。从横更不久，水涸萍亦烂。君子慎厥初，当几贵立断。秋风思莼菜，伟哉彼张翰。群雄逐秦鹿，楚汉久相持。矫矫淮阴侯，右汉心不移。下赵威名振，定齐先声驰。嗟哉赤帝子，推食复解衣。固陵期会战，如饥望黍酏。讵意重瞳灭，伪游忽相欺。野鸡任肆毒，钟室遭诛夷。靡靡单葛衣，鲜白如凝脂。夏著何疏爽，秋著何凄其。物性岂异昔，著之非其时。器败虫乃生，恩寡才间疑。密谋钜鹿守，此语复谁知。
拟古诗·其一
作者：慕昌溎
朝代：清

雄才柳柳州，文名少已擅。如何附权贵，遂令人所贱。幽兰竟遭锄，焦桐终入爨。行潦本无根，雨过即漫漫。浮游水上萍，胡为生其面。从横更不久，水涸萍亦烂。君子慎厥初，当几贵立断。秋风思莼菜，伟哉彼张翰。